
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 535 


9 Μαΐου 2001 


ΑΠΟΦΑΣΕΙ Σ 

Αριθ. Υ.Π.Α./Δ2/Ε/6976/6388 

Υιοθέτηση κανόνων του Παραρτήματος 13 
της Σύμβασης του Σικάγου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του άρθρου 191α του Ν. 1815/88 (ΦΕΚ 250/Α) όπως 
προστέθηκε με το άρθρο 11 παρ. 1 του Ν. 2898/01 «Σύ¬ 
σταση και λειτουργία αστικών συγκοινωνιών Θεσσαλονί¬ 
κης κλπ...» (ΦΕΚ 71/Α). 

β.Του Ν. 211/47 (ΦΕΚ35/Α) «Περί κυρώσεως εν Σικάγω 
υπογραφείσης Συμβάσεως Διεθνούς Πολιτικής Αεροπο¬ 
ρίας» και ειδικότερα των άρθρων 37,54 και 90 αυτής. 

γ. Του Ν.Δ. 714/70 (ΦΕΚ 238/Α), όπως τροποποιήθηκε 
με τους νόμους 1114/81 (ΦΕΚ 74/Α) και 1340/83 (ΦΕΚ 
35/Α). 

δ. Του Π.Δ. 56/89 (ΦΕΚ 28/Α) «Οργανισμός της ΥΠΑ» 
όπως τροποποιήθηκε μεταγενέστερα με τα Π. Δ/τα 
439/89 (ΦΕΚ 190/Α), 19/92 (ΦΕΚ4/Α), 35/93 (ΦΕΚ 13/Α) και 
80/96 (ΦΕΚ62/Α). 

2. Το Παράρτημα (Αππθχ) 13 της Σύμβασης του Σικάγου 
«Διερεύνηση Ατυχημάτων και Συμβάντων Αεροσκαφών», 

3. Την ανάγκη ενσωμάτωσης στο εθνικό δίκαιο των κα¬ 
νόνων του ανωτέρου Παραρτήματος. 

4. Το γεγονός ότι από τη δημοσίευση της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο πρώτο 

Υιοθετούμε και ενσωματώνουμε στο Εθνικό δίκαιο της 
χώρας τους κανόνες του Παραρτήματος (Απηοχ) 13 της 
Σύμβασης του Σικάγου, ειδικότερα την 8η έκδοση του Ιου¬ 
λίου 1994, η οποία αντικαθιστά, από 10 Νοεμβρίου 1994, 
όλες τις προηγούμενες εκδόσεις του, καθώς και από το 
Συμπλήρωμα της ιδίας έκδοσης, του Δεκεμβρίου 1995, 
την διαφοροποίηση του Ελληνικού Κράτους. 

Το μεταφρασμένο στην Ελληνική γλώσσα κείμενο από 
το Αγγλικό πρωτότυπο, έχει ως ακολούθως: 


«ΔΙΕΡΕΥΝΗΣΗ ΑΤΥΧΗΜΑΤΩΝ ΚΑΙ 
ΣΥΜΒΑΝΤΩΝ ΑΕΡΟΣΚΑΦΩΝ» 

ΠΡΟΛΟΓΟΣ 

Ιστορικό 

Οι Κανόνες και οι Συνιστώμενες Πρακτικές για Διερευ- 
νήσεις Αεροπορικών Ατυχημάτων αρχικά υιοθετήθηκαν 
από το Συμβούλιο στις 11 Απριλίου 1951, σύμφωνα με το 
άρθρο 37 της Σύμβασης Διεθνούς Πολιτικής Αεροπορίας 
(Σικάγο 1944) και ονομάστηκαν Παράρτημα 13 της Σύμ¬ 
βασης. 

Οι Κανόνες και οι Συνιστώμενες Πρακτικές ήταν βασι¬ 
σμένες σε συστάσεις της Πρώτης Συνεδρίασης της Διεύ¬ 
θυνσης Διερεύνησης Ατυχημάτων, το Φεβρουάριο του 
1946 και αναπτύχθηκαν περισσότερο κατά τη Δεύτερη 
Συνεδρίαση της Διεύθυνσης το Φεβρουάριο του 1947. 

Η 14" Συνεδρίαση της Συνέλευσης (Ρώμη, Αύγουστος - 
Σεπτέμβριος 1962) μελέτησε το θέμα της διερεύνησης 
αεροπορικών ατυχημάτων και υιοθέτησε τις Αποφάσεις 
Α14-22 και Α14-27 Παράρτημα Π * 1 2 3 4 1 . 

Η πρώτη από αυτές: 

1) Όρισε το Συμβούλιο να: 

α) Μελετήσει την πιθανότητα της έναρξης μιας ομοιό¬ 
μορφης διαδικασίας για χρήση από τα Κράτη ώστε να εί¬ 
ναι γρήγορα διαθέσιμες οι εκθέσεις διερεύνησης αερο¬ 
πορικών ατυχημάτων, καθώς και οι έρευνες, κυρίως όταν 
αναφέρονται σε μεγάλα σύγχρονα α/φη αερομεταφο¬ 
ρών, έτσι ώστε να βελτιωθεί ο χρόνος διαβίβασης τέτοιων 
εκθέσεων από όλα τα Συμβαλλόμενα Κράτη. 

β) Μελετήσει αν είναι πρακτικά δυνατόν να θεσπίσει δια¬ 
δικασίες, με τις οποίες το Κράτος Κατασκευής ή το Κρά¬ 
τος που αρχικά πιστοποίησε τον τύπο του α/φους να μπο¬ 
ρεί, με κατάλληλες συνθήκες και ύστερα από πρόσκληση 
να διαθέτει κατάλληλους εμπειρογνώμονες για να πληρο¬ 
φορούν ή συμβουλεύουν πάνω στη διερεύνηση των ατυ¬ 
χημάτων και υπό το φως των αποτελεσμάτων μιας τέτοι¬ 
ας μελέτης να: 

ί) Προσδιορίσει τα πιο πρακτικά μέσα ώστε να εξασφα¬ 
λίζεται η πληρέστερη δυνατή αξιοποίηση των εξειδικευμέ- 
νων γνώσεων τέτοιων εμπειρογνωμόνων και να ειδοποιού¬ 
νται όλα τα Συμβαλλόμενα Κράτη αρμοδίως, καθώς και 


1 Η 15η Συνεδρίαση της Συνέλευσης (Μόντρεαλ Ιούνιος - Ιούλιος 1965) ακολούθως, υιοθέτησε την Απόφαση Α15-8 Παράρτημα Π, 
η οποία ενοποίησε και αντικατέστησε την διευκρινιστική πρόταση 2 της Απόφασης Α14-22 και την Απόφαση Α14-27 Παράρτημα Π. 

ϋ) Παρακινεί άλατα Συμβαλλόμενα Κράτη να συνεργά¬ 
ζονται στη χρησιμοποίηση τέτοιων εμπειρογνωμόνων 
ώστε να συνεισφέρουν στην ασφάλεια της αεροναυτιλίας 
και 

2) Ποέτρεψε «όλα τα Συμβαλλόμενα Κράτη να ειδοποι¬ 
ούν έγκαιρα για αεροπορικά ατυχήματα, ειδικά αυτά που 
αφορούν μεγάλα σύγχρονα α/φη μεταφορών, το Κράτος 
Κατασκευής ή το Κράτος που αρχικά πιστοποίησε τον τύ¬ 
πο του α/φους, κάθε φορά που μια τέτοια ενέργεια θα θε¬ 
ωρείται ότι είναι πρέπουσα.» 

Επιπλέον, με την Απόφαση Α14-27 Παράρτημα Π, η Συ¬ 
νέλευση αποφάσισε ότι «σχετικά με τη διερεύνηση ατυ¬ 
χημάτων, είναι μεγάλης σημασίας για τη γενική βελτίωση 
της ασφάλειας της αεροναυτιλίας, η κοινοποίηση στο 
Κράτος κατασκευής, το συντομότερο δυνατόν, από το 
Συμβαλλόμενο Κράτος στο οποίο συνέβη ατύχημα σε 
α/φος μη δικής του κατασκευής, κάθε σχετικής πληρο¬ 
φορίας, η οποία προ-κύπτει από την έρευνα και η οποία 
αφορά την πλοϊμότητα του τύπου του α/φους ή του εξο¬ 
πλισμού του, ή η οποία θα μπορούσε να χρησιμοποιηθεί 
για να επιφέρει βελτίωση στην ασφάλεια.». 

Ο πίνακας Α δείχνει την προέλευση των μεταγενέστε¬ 
ρων τροποποιήσεων, μαζί με έναν κατάλογο των κυρίων 
θεμάτων, που περιέχονται καθώς καιτις ημερομηνίες, κα¬ 
τά τις οποίες το Παράρτημα και οι τροποποιήσεις υιοθε¬ 
τήθηκαν από το Συμβούλιο, πότε τέθηκαν σε ισχύ και πό¬ 
τε έγιναν εφαρμόσιμες. 

Δυνατότητα Εφαρμογής 

Ενώ το Παρ/μα έχει υιοθετηθεί σύμφωνα με τις διατά¬ 
ξεις του Άρθρου 37 της Σύμβασης, η Έρευνα επί Αερο¬ 
πορικών Ατυχημάτων είναι, αυτή η ίδια, το θέμα του Άρ¬ 
θρου 26 της Σύμβασης. Αυτό το Άρθρο υποχρεώνει το 
Κράτος όπου το ατύχημα συμβαίνει να αρχίσει έρευνα σε 
ορισμένες περιπτώσεις και, όσο οι νόμοι του το επιτρέ¬ 
πουν, να διεξάγει την έρευνα σύμφωνα με τη διαδικασία 
του ΙΟΑΟ. Ωστόσο, το Άρθρο 26 δεν αποκλείειτην ανάλη¬ 
ψη παραπέρα δράσης στον τομέα της διερεύνησης αε¬ 
ροπορικών ατυχημάτων και οι διαδικασίες που δρομολο¬ 
γούνται σε αυτό το Παράρτημα δεν περιορίζονται μόνο σε 
μια έρευνα που άρχισε σύμφωνα με τις απαιτήσεις του 
άρθρου 26, αλλά κάτω από ορισμένες περιστάσεις εφαρ¬ 
μόζονται σε περίπτωση έρευνας για κάθε «αεροπορικό 
ατύχημα» σύμφωνα με τον ορισμό, που περιέχεται στο 
παρόν. Με σκοπό να διατηρηθεί η σωστή σχέση μεταξύ 
των διατάξεων του Άρθρου 26 και των αντίστοιχων του 
Παραρτήματος, οι παρακάτω αρχές έχουν τηρηθεί: 

α) Το Άρθρο 37 της Σύμβασης είναι το Ρυθμίζον Άρθρο 
στην εξέλιξη ενός Παραρτήματος πάνω στην Έρευνα Αε¬ 
ροπορικών Ατυχημάτων, αλλά τίποτα μέσα στο Παράρτη¬ 
μα δεν πρέπει να έρχεται σε αντίθεση με τους ρητούς 
όρους του Άρθρου 26, ή κάθε άλλου Άρθρου της σύμβα¬ 
σης, ούτε πρέπει να περιέχει οποιαδήποτε διάταξη, που 
μπορεί να παραβιάζει το πνεύμα και το σκοπό της Σύμβα¬ 
σης. 

β) Υπό την επιφύλαξη του (α) το Παράρτημα μπορεί να 
ασχολείται με οποιοδήποτε σχετικό θέμα, με το οποίο έχει 
ρητά ή όχι ασχοληθεί το Άρθρο 26 ή οποιοδήποτε άλλο 
Άρθρο της Σύμβασης. 

Για παράδειγμα δεν συνιστά παράβαση της Σύμβασης 
το να ασχολείται το Παράρτημα με τα δικαιώματα, ή τις 
υποχρεώσεις των Κρατών εκτός του Κράτους Νηολόγη¬ 
σης και του Κράτους, όπου συνέβη το ατύχημα επίσης, το 
Παράρτημα μπορεί να ασχολείται με τα προνόμια, που 


πρέπει να παρέχονται στους εξουσιοδοτημένους παρα¬ 
τηρητές από το Άρθρο 26 ώστε να είναι «παρόντες» στην 
έρευνα. 

Αυτά είναι θέματα επί των οποίων το Άρθρο 26 σιωπά. 

Το Παράρτημα μπορεί επίσης να ασχολείται και με άλ¬ 
λες κατηγορίες ατυχημάτων που δεν προβλέπονται από 
τις διατάξεις του Άρθρου 26. 

Σχέση μεταξύ Παραρτήματος 13 και Άρθρου 26 της 
Σύμβασης 

Με σκοπό να διευκρινιστεί η σχέση μεταξύ των διατάξε¬ 
ων του Άρθρου 26 και των διατάξεων του παρόντος Πα¬ 
ραρτήματος το Συμβούλιο, στην 20η σύσκεψη της Δωδέ¬ 
κατης Συνεδρίασης στις 13 Απριλίου 1951, υιοθέτησε την 
ακόλουθη πρόσθετη απόφαση: 

«Δεδομένου ότι το Άρθρο 26 της Σύμβασης προβλέπει 
ότι ένα Κράτος στο οποίο συμβαίνει ατύχημα α/φους, στο 
πνεύμα των όρωντου Άρθρου, θα αρχίζει μια έρευνα των 
συνθηκών του ατυχήματος, σύμφωνα με τη διαδικασία, η 
οποία μπορεί να έχει συσταθεί από το Διεθνή Οργανισμό 
Πολιτικής Αεροπορίας και στο μέτρο που η ιδία αυτού νο¬ 
μοθεσία το επιτρέπει και 

Δεδομένου ότι το Συμβούλιο, κατά τη 18η σύσκεψη της 
Δωδέκατης Συνεδρίασής του στις 11 Απριλίου 1951, υιο¬ 
θέτησε το Παράρτημα 13 για την Έρευνα Ατυχημάτων Αε¬ 
ροσκαφών. 

«Το Συμβούλιο συνιστά τους Κανόνες και τις Συνιστώ- 
μενες Πρακτικές για Έρευνα Ατυχημάτων Αεροσκαφών, 
που περιέχονται στο Παράρτημα 13 της Σύμβασης, σαν 
την ακολουθητέα διαδικασία από τα Συμβαλλόμενα Κρά¬ 
τη για έρευνες ατυχημάτων με θάνατο ή σοβαρό τραυμα¬ 
τισμό και οι οποίες ξεκινούν σύμφωνα με τις διατάξεις του 
Άρθρου 26». 

Εξυπακούεται: 

1) Ότι τα Κράτη μπορούν, όσον αφορά ατυχήματα κα¬ 
λυπτόμενα από τους όρουςτου Άρθρου 26της Σύμβασης 
και σε εφαρμογή αυτού του Άρθρου, σύμφωνα με το Άρ¬ 
θρο 38 της Σύμβασης να παρεκκλίνουν από οποιαδήποτε 
διάταξη του Παραρτήματος 13, εκτός του ότι, το Κράτος 
στο οποίο συμβαίνει το ατύχημα θα αρχίζει μια έρευνα, το 
Κράτος Νηολόγησης του α/φους θα έχει την ευκαιρία να 
ορίζει παρατηρητές για να παρευρίσκονται στην έρευνα 
και το Κράτος, που διεξάγει την έρευνα θα κοινοποιεί την 
έκθεση και τα ευρήματα του θέματος στο Κράτος Νηολό¬ 
γησης και 

2) Ότι η διαδικασία που συνιστάται εδώ δεν είναι εφαρ¬ 
μόσιμη όταν το ατύχημα σε ένα α/φος, που δεν περιέχει 
θάνατο ή σοβαρό τραυματισμό υποδεικνύει σοβαρό τε¬ 
χνικό ελάττωμα στο α/φος ή στις αεροναυτιλιακές διευ¬ 
κολύνσεις, περιπτώσεις για τις οποίες και μέχρι ο ΙΟΑΟ να 
συστήσει μια διαδικασία γι’ αυτό τον σκοπό, η έρευνα θα 
διεξάγεται σύμφωνα με την εθνική διαδικασία του ενδια¬ 
φερομένου Κράτους, υποκείμενη στις υποχρεώσεις που 
προκύπτουν από τις διατάξεις του Άρθρου 26.» 

Ο διαπιστευμένος εκπρόσωπος και οι αναφερόμενοι 
στο Παράρτημα σύμβουλοι αποτελούν τους παρατηρη¬ 
τές, που έχουν δικαίωμα να παρίστανται σε μία έρευνα κα¬ 
τά το Άρθρο 26. 

Ενέργεια Συμβαλλόμενων Κρατών 

Ανακοίνωση διαφορών. Εφιστάται η προσοχή των Συμ¬ 
βαλλόμενων Κρατών στην υποχρέωση που επιβάλλεται 
απότο άρθρο 38της Σύμβασης, σύμφωνα με την οποία τα 
Συμβαλλόμενα Κράτη απαιτείται να γνωστοποιούν στον 
Οργανισμό οποιεσδήποτε διαφορές μεταξύ των Εθνικών 

τους κανονισμών και πρακτικών και των Διεθνών Κανό¬ 
νων, που περιλαμβάνονται σε αυτό το Παράρτημα και τις 
τυχόν τροποποιήσεις του. 

Τα Συμβαλλόμενα Κράτη καλούνται να επεκτείνουν τέ¬ 
τοια γνωστοποίηση οποιωνδήποτε διαφορών από τις Συ- 
νιστώμενες Πρακτικές, που περιέχονται σε αυτό το Πα¬ 
ράρτημα και στις τροποποιήσεις του, όταν η γνωστοποίη¬ 
ση τέτοιων διαφορών είναι σημαντική για την ασφάλεια 
της αεροναυτιλίας. Περαιτέρω, τα Συμβαλλόμενα Κράτη 
καλούνται να κρατούν τον Οργανισμό ενήμερο για οποι¬ 
οσδήποτε διαφορές, που μπορούν ακολούθως να υπάρ¬ 
ξουν ή για την απάλειψη διαφορών, που έχουν προηγου¬ 
μένως γνωστοποιηθεί. 

Ειδική αίτηση για γνωστοποίηση των διαφορών θα στα¬ 
λεί στα Συμβαλλόμενα Κράτη αμέσως μετά την υιοθέτη¬ 
ση κάθε τροποποίησης αυτού του Παραρτήματος. 

Εφιστάται η προσοχή των Κρατών στις διατάξεις του 
Παραρτήματος 15, που είναι σχετικές με τη δημοσίευση 
των διαφορών μεταξύ των εθνικών τους κανονισμών και 
πρακτικών και των σχετικών Κανόνων και Συνιστώμενων 
Πρακτικών του ΙΟΑΟ μέσω της Υπηρεσίας Αεροναυτιλια- 
κών Πληροφοριών, πέρα από την υποχρέωση των Κρα¬ 
τών σύμφωνα με το άρθρο 38 της Σύμβασης. 

Χρήση του κειμένου του Παραρτήματος σε εθνικούς κα¬ 
νονισμούς. Το Συμβούλιο, στις 13 Απριλίου 1948, υιοθέ¬ 
τησε μια απόφαση με την οποία παροτρύνει τα Συμβαλ¬ 
λόμενα Κράτη να χρησιμοποιούν στους εθνικούς κανονι¬ 
σμούς τους, στο μέτρο που αυτό είναι εφαρμόσιμο, την 
ίδια φρασεολογία εκείνης των Κανόνων του ΙΟΑΟ που εί¬ 
ναι ρυθμιστικού χαρακτήρα και επίσης να επισημαίνουν 
αποκλίσεις από τους Κανόνες συμπεριλαμβάνοντας και 
οποιουσδήποτε πρόσθετους εθνικούς κανονισμούς που 
ήταν σημαντικοί για την ασφάλεια ή την ομαλότητα της 
αεροναυτιλίας. 

Ωστόσο, οι Κανόνες και οι Συνιστώμενες Πρακτικές 
του Παραρτήματος 13, ενώ είναι γενικής εφαρμογής, σε 
πολλές περιπτώσεις απαιτούν διεύρυνση ώστε να κατα¬ 
στεί δυνατό να διατυπωθεί ένας πλήρης εθνικός κώδι¬ 
κας. 

Καθεστώς συστατικών μερών του Παραρτήματος 

Ένα Παράρτημα αποτελείται από τα παρακάτω συστα¬ 
τικά μέρη, χωρίς ωστόσο όλα αυτά να υπάρχουν υποχρε¬ 
ωτικά σε κάθε Παράρτημα, έχουν δε αυτά τον τύπο που 
υποδεικνύεται: 

1. Υλικό που περιλαμβάνει το Παράρτημα: 

α) Κανόνες και Συνιστώμενες Πρακτικές υιοθετημένες 
από το Συμβούλιο με βάση τις διατάξεις της Σύμβασης. 

Τα ανωτέρω ορίζονται ως εξής: 

Κανόνας: Κάθε προδιαγραφή φυσικών χαρακτηριστι¬ 
κών, διαμόρφωσης, υλικού, εκτέλεσης, προσωπικού ή 
διαδικασίας, η ομοιόμορφη εφαρμογή της οποίας ανα¬ 
γνωρίζεται ως αναγκαία για την ασφάλεια ή την ομαλότη¬ 
τα της διεθνούς αεροναυτιλίας και στην οποία τα Συμ¬ 
βαλλόμενα Κράτη θα συμμορφωθούν σύμφωνα με τη 
Σύμβαση στην περίπτωση που δεν είναι δυνατή η συμ¬ 
μόρφωση είναι υποχρεωτικό να ειδοποιηθείτο Συμβούλιο 
σύμφωνα με το Άρθρο 38. 

Συνιστώμενη Πρακτική: Κάθε προδιαγραφή φυσικών 
χαρακτηριστικών, διαμόρφωσης, υλικού, εκτέλεσης, 
προσωπικού ή διαδικασίας, η ομοιόμορφη εφαρμογή της 
οποίας αναγνωρίζεται ως επιθυμητή προς όφελος της 
ασφάλειας, κανονικότητας ή αποτελεσματικότητας της 
διεθνούς αεροναυτιλίας και στην οποία τα Συμβαλλόμενα 


Κράτη θα προσπαθήσουν να συμμορφωθούν σύμφωνα 
με τη Σύμβαση. 

β) Παραρτήματα, που περιλαμβάνουν υλικό ομαδοποι- 
ημένο ξεχωριστά για ευκολία αλλά αποτελούν μέρος των 
Κανόνων και Συνιστώμενων Πρακτικών, που έχουν υιοθε¬ 
τηθεί από το Συμβούλιο. 

γ) Διατάξεις, που διέπουν την εφαρμογή των Κανόνων 
και Συνιστώμενων Πρακτικών. 

δ) Ορισμοί των όρων, που χρησιμοποιούνται στους Κα¬ 
νόνες και τις Συνιστώμενες Πρακτικές και δεν είναι αυτο- 
ερμηνευόμενοι γιατί δεν έχουν αποδεκτή ερμηνεία στο 
λεξικό. Ένας ορισμός δεν έχει ανεξάρτητη υπόσταση αλ¬ 
λά αποτελεί ουσιώδες μέρος κάθε Κανόνα ή Συνιστώμε- 
νης Πρακτικής όπου χρησιμοποιείται ο όρος, καθώς μία 
αλλαγή στο νόημα του όρου θα μπορούσε να επηρεάσει 
την προδιαγραφή. 

2. Εγκεκριμένο υλικό από το Συμβούλιο για δημοσίευση 
σε συσχετισμό με τους Κανόνες και τις Συνιστώμενες 
Πρακτικές: 

α) Πρόλογοι, που περιλαμβάνουν ιστορικό και ερμηνευ¬ 
τικό υλικό βασισμένο στη δραστηριότητα του Συμβουλί¬ 
ου και που συμπεριλαμβάνουν μια εξήγηση των υποχρε¬ 
ώσεων των Κρατών αναφορικά με την εφαρμογή των Κα¬ 
νόνων και των Συνιστώμενων Πρακτικών, που απορρέουν 
από τη Σύμβαση και την Απόφαση της Αποδοχής. 

β) Εισαγωγές, που περιλαμβάνουν ερμηνευτικό υλικό 
που είναι εισαγωγή στην αρχή κάθε μέρους, κεφαλαίων ή 
τμημάτων του Παραρτήματος ώστε να βοηθήσουν στην 
κατανόηση της εφαρμογής του κειμένου. 

γ) Σημειώσεις, περιλαμβανόμενες στο κείμενο, όπου 
κρίνεται κατάλληλο, ώστε να δίνουν πραγματικές πληρο¬ 
φορίες ή αναφορές που έχουν σχέση με τους Κανόνες ή 
τις εν λόγω Συνιστώμενες Πρακτικές αλλά που δεν απο¬ 
τελούν μέρος των Κανόνων ή των Συνιστώμενων Πρακτι¬ 
κών. 

δ) Προσαρτήματα, που περιέχουν συμπληρωματικό 
υλικό στους Κανόνες και τις Συνιστώμενες Πρακτικές ή 
περιέχονται σαν οδηγός για την εφαρμογή τους. 

Επιλογή της γλώσσας 

Το Παράρτημα αυτό έχει υιοθετηθεί σε πέντε γλώσσες 
Αγγλικά, Αραβικά, Γαλλικά, Ρώσικα και Ισπανικά. Κάθε 
Συμβαλλόμενο Κράτος καλείται να επιλέξει ένα από αυτά 
τα κείμενα με σκοπό την εθνική εφαρμογή (κύρωση) και 
τις άλλες ενέργειες που προβλέπει η Σύμβαση, και να 
εφαρμόζει το κείμενο απ ’ευθείας ή μεταφρασμένο στην 
εθνική του γλώσσα και να ειδοποιεί τον Οργανισμό ανά¬ 
λογα. 

Εκδοτικές Πρακτικές 

Η ακόλουθη πρακτική έχει ακολουθηθεί με σκοπό να 
δείχνει με μια ματιά την ιδιότητα κάθε πρότασης: Οι Κα¬ 
νόνες έχουν τυπωθεί με συνήθεις Ελληνικούς χαρακτή¬ 
ρες οι Συνιστώμενες Πρακτικές έχουν τυπωθεί με πλάγι¬ 
ους χαρακτήρες και η ιδιότητα δείχνεται από το πρόθεμα 
«Σύσταση» οι Σημειώσεις έχουντυπωθεί με πλάγιους χα¬ 
ρακτήρες και η ιδιότητα δείχνεται από το πρόθεμα «Ση¬ 
μείωση». 

Η ακόλουθη εκδοτική πρακτική έχει ακολουθηθεί στο 
γράψιμο των προδιαγραφών: Στους Κανόνες χρησιμο¬ 
ποιείται το «θα» ενώ στις Συνιστώμενες Πρακτικές χρησι¬ 
μοποιείται το «θα μπορούσε». 

Κάθε αναφορά σε μέρος αυτού του εγγράφου, που 
προσδιορίζεται από ένα νούμερο περιλαμβάνει όλες τις 
υποδιαιρέσεις αυτού του τμήματος. 

Πίνακας Α. Τροποποιήσεις στο Παράρτημα 13 


Τροποποίηση 

Πηγή(ές) 

Θέμα 

Αποδεκτή 

Σε ισχύ 
Εφαρμόσιμη 

(1 η Έκδοση) 

Πρώτη και Δεύτερη 
Συνεδρίαση της 
Δ/νσης Διερεύνησης 
Ατυχημάτων 


11 Απριλίου 1951 

1 Σεπτεμβρίου 1951 

1 Δεκεμβρίου 1951 

1 

(2η Έκδοση) 

Αποφάσεις 
Συνέλευσης Α14-22 
και Α14-2 7 
Προσάρτημα Π 

Τρίτη Συνεδρίαση 
της Διεύθυνσης 
Διερεύνησης 
Ατυχημάτων 

Νέοι ορισμοί δικαιώματα και 
υποχρεώσεις του Κράτους 

Κατασκευής αρχική) και ακόλουθη 
ειδοποίηση για ένα ατύχημα 
παρουσία των αντιπροσώπων του 
εκμεταλλευόμενου έκθεση για την 
έρευνα περίληψη και τύπος γραφής 
της έκθεσης. 

24 Νοεμβρίου 1965 

24 Μαρτίου 1966 

25 Αυγούστου 1966 

2 

Τρίτη Συνεδρίαση 
της Διεύθυνσης 
Διερεύνησης 
Ατυχημάτων 

Διαδικασίες επικοινωνίας που 

αφορούν την αποστολή ειδοποίησης 
για ατύχημα α/φους. 

5 Δεκεμβρίου 1966 

5 Απριλίου 1967 

24 Αυγούστου 1967 

3 

Άδειες Προσωπικού/ 

Πρακτικές 

Εκπαίδευσης/ 

Ιατρική Σύσκεψη 

Διευθύνσεων 

(1970) 

Αυτοψία θυμάτων αεροπορικών 
ατυχημάτων και αναφορά 

αποτελεσμάτων 

27 Μαρτίου 1972 

27 Ιουλίου 1972 

7 Δεκεμβρίου 1972 

4 

(3η'Εκδοση) 

Μελέτη Επιτροπής 
Αεροναυτιλίας 

Ειδοποίηση για όλα τα ατυχήματα 
πολυκινητηρίων α/φων πάνω από 
2250 Κ§ (5000 Ιό) ειδοποίηση και 
ανταλλαγή πληροφοριών στα 

συμβάντα. 

12 Δεκεμβρίου 1972 

12 Απριλίου 1973 

16 Αυγούστου 1973 

5 

(4η Έκδοση) 

Διερεύνηση 
Ατυχημάτων και 

Πρόληψη 

Σύσκεψη 

Διευθύνσεων 

(ΑΙΟ/1974) 

Επιτροπή για 

Παράνομη 

Παρέμβαση 

Αλλαγή τίτλου διαγραφή και 
πρόσθεση ορισμών αντικείμενο μιας 
διερεύνησης χρήση καταγραφέων 
στοιχείων πτήσης και προνομιακό 
καθεστώς που απονέμεται σε 
ορισμένες εκθέσεις διερεύνησης 
ενέργειες που πρέπει να 

αναλαμβάνονται από ένα Κράτος 
που λαμβάνει συστάσεις ασφαλείας 
ευθύνη του Κράτους Νηολόγησης να 
συμμετέχει στη διερεύνηση 

ορισμένων ατυχημάτων όταν 

καλείται προς τούτο, να προμηθεύει 
με καταγραφείς στοιχείων πτήσης 
κάτω από ορισμένες περιστάσεις και 

18 Δεκεμβρίου 1975 

18 Απριλίου 1976 

12 Αυγούστου 1976 

Τροποποίηση 

Πηγή(ές) 

Θέμα 

Αποδεκτή 

Σε ισχύ 
Εφαρμόσιμη 



να ζητάει συμμετοχή του Κράτους 
Κατασκευής όταν το προ'ιτο Κράτος 
διεξάγει διερεύνηση και προκύπτουν 
θέματα σχετικά με πλοϊμότητα 
δικαιώματα και υποχρεώσεις του 
Κράτους Κατασκευής να συμμετέχει 
σε ορισμένες διερευνήσεις 

δικαιώματα του Κράτους που έχει 
ειδικό ενδιαφέρον σε ένα ατύχημα 
λόγω θανάτων πολιτών του το 
σύστημα Αναφοράς Δεδομένων 
Ατυχήματος/Συμβάντος (ΑΟΚΕΡ) 
Υπεύθυνος Διερευνητής να 

πληροφορεί τις αρχές πτητικής 
ασφάλειας, όταν είναι απαραίτητο. 

ϊ 

6 (5ηΈκδοση) 

Σύσκεψη 

Διευθύνσεων για 
Διερεύνηση και 
Πρόληψη 

Ατυχημάτων 

(ΑΙΟ/1974) 

Προσθήκη των λέξεων "με βάση τα 
προσόντα του" στους ορισμούς του 
διαπιστευμένου αντιπροσώπου, 

συμβούλου και υπεύθυνου 

διερευνητή νέος ορισμός και 
προδιαγραφές, που αφορούν το 

Κράτος του Εκμεταλλευόμενου 

στην περίπτωση που το α/φος είναι 
νοικιασμέλΌ, ναυλωμένο ή έχει γίνει 
ανταλλαγή α/φο'ιν ευθύνη του 
Κράτους Νηολόγησης να στέλνει 
ειδοποίηση για ατύχημα κάθε φορά 
που προβαίνει στη διερεύνηση 
συντονισμός μεταξύ υπευθύνου 
διερευνητή και δικαστικών αρχών 
εξάλειψη της μνείας περί αριθμού 
κινητήρων νέα προδιαγραφή για τη 
δημοσίευση της Τελικής Έκθεσης. 

24 Νοεμβρίου 1978 

24 Μαρτίου 1979 

29 Νοεμβρίου 1979 

ί 

7 

(6η Έκδοση) 

Σύσκεψη 

Διευθύνσεων για 
Διερεύνηση και 
Πρόληψη 
(ΑΙΟ/1979) 

Προσθήκη, στον ορισμό του 
ατυχήματος, των τραυματισμών από 
εξαρτήματα αεροσκάφους ή από την 
ώθηση των καυσαερίων ενίσχυση 
της γενικής προδιαγραφής που 
αφορά τη διεξαγωγή της 

διερεύνησης ενίσχυση της 

προδιαγραφής που αφορά την 
αποκάλυψη στοιχείων ενίσχυση της 
προδιαγραφής για ανταλλαγή 

απόψεων πάνω στην Τελική Έκθεση 
απάλειψη των προδιαγραφών που 
αφορούν μια "Περίληψη της Τελικής 
Έκθεσης" και αναφορές σε αυτή 

24 Νοεμβρίου 1980 

24 Μαρτίου 1981 

26 Νοεμβρίου 1981 

Τροποποίηση 

Πηγή(ές) 

Θέμα 

Αποδεκτή 

Σε ισχύ 
Εφαρμόσιμη 



αλλαγή της προδιαγραφής που 
αφορά προώθηση στον ΙΟΑΟ της 
Τελικής Έκθεσης επέκταση της 
προδιαγραφής πάνω στη δημοσίευση 
της Τελικής Έκθεσης ή σχετικών 
εγγράφων νέο κεφάλαιο για τα μέτρα 
πρόληψης ατυχημάτων νέο 

συνημμένο, που αφορά ανταλλαγή 
Τελικών Εκθέσεων μεταξύ Κρατών 
και κατάλογο Τελικών Εκθέσεων 
που είναι διαθέσιμες στα Κράτη. 


8 

(7 η Έκδοση) 

Επιτροπή 

Αεροναυτιλίας 

Προσθήκη, στον ορισμό του 
σοβαρού τραυματισμού, της έκθεσης 
σε μολυσματικές ουσίες και 
επιβλαβή ακτινοβολία νέο 

συνημμένο που αφορά την 

αποκάλυψη στοιχείων εκδοτικές 
αλλαγές. 

22 Ιανουάριου 1988 

22 Μαϊου 1988 

17 Νοεμβρίου 1988 

ί 

9 

(8 η Έκδοση) 

Σύσκεψη 

Διευθύνσεων για 
Διερεύνηση 
Ατυχημάτων 
(ΑΙΟ/1992) 

Αλλαγή τίτλου νέοι ή 

αναθεωρημένοι ορισμοί περί αιτίων, 
διερεύνησης, σοβαρού συμβάντος. 
Κράτους Σχεδιασμού, Κράτους 
Κατασκευής και Κράτους του 
Εκμεταλλευόμενου ενίσχυση των 
προδιαγραφών που αφορούν την 
εφαρμογή και το αντικείμενο της 
διερεύνησης ενίσχυση των 

προδιαγραφών που αφορούν ευθύνες 
και δικαιώματα του Κράτους 
Σχεδιασμού και του Κράτους του 
Κατασκευαστή νέες προδιαγραφές, 
που αφορούν την ειδοποίηση και 
διερεύνηση για σοβαρά συμβάντα 
ενίσχυση των προδιαγραφών, που 
αφορούν την ειδοποίηση για 
ατυχήματα και σοβαρά συμβάντα 
νέα προδιαγραφή που αφορά βοήθεια 
από τα πλησιέστερα Κράτη σ' ένα 
ατύχημα σε διεθνή ύδατα νέα 
προδιαγραφή που αφορά το 
διαχωρισμό από οποιαδήποτε 

δικαστική ή διοικητική ενέργεια για 
απόδοση μομφής ή ευθύνης σε μία 
διερεύνηση ατυχήματος ενίσχυση 
των προ-διαγραφών, που αφορούν τη 
χρήση και την ανάγνωση των 
καταγραφέων πτήσης ενίσχυση των 

! 

I 

23 Μαρτίου 1994 

25 Ιουλίου 1994 

10 Νοεμβρίου 1994 

| 

ί 

Τροποποίηση 

Πηγή(ές) 

Θέμα 

Αποδεκτή 

Σε ισχύ 
Εφαρμόσιμη 



προδιαγραφών, που αφορούν 

εξετάσεις αυτοψίας και συντονισμό 
με τις δικαστικές αρχές ενίσχυση 
των προδιαγραφών που αφορούν 
αποκάλυψη στοιχείων και απάλειψη 
του σχετικού συνημμένου ενίσχυση 
των προδιαγραφών που αφορούν την 
ευθύνη άλλων Κρατών να παρέχουν 
πληροφορίες και τα δικαιώματα 
συμμετοχής τους νέα προδιαγραφή 
που αφορά οργανωτικές πληροφορίες 
και ενίσχυση των προδιαγραφών που 
αφορούν τη συμμετοχή του 
εκμεταλλευόμενου ενίσχυση των 
προδιαγραφών που αφορούν τα 
δικαιώματα διαπιστευμένων 

αντιπροσώποον και μία νέα 

προδιαγραφή που αφορά τις 
υποχρεώσεις τους ενίσχυση της 
προδιαγραφής που αφορά συμμετοχή 
Κρατών που είχαν θανάτους ή 
σοβαρούς τραυματισμούς σε πολίτες 
τους ενίσχυση των προδιαγραφών 
που αφορούν την αρχική έκθεση 
ατυχήματος/συμβάντος (ΑϋΚΈΡ) και 
την έκθεση στοιχείων ατυχήματος I 
συμβάντος ενίσχυση των 

προδιαγραφών που αφορούν 

ανταλλαγή απόψεων για την Τελική 
Έκθεση καθώς και δημοσίευση και 
διανομή της νέες και ενισχυμένες 
προδιαγραφές που αφορούν μέτρα 
πρόληψης ατυχημάτων νέα 

υποπαράγραφος και αλλαγές στον 
τύπο γραφής της Τελικής Έκθεσης 
στο Προσάρτημα ενημερωμένοι 

κατάλογοι αποδεκτών ειδοποίησης 
και τελικής έκθεσης στο 

Προσάρτημα Β κατάλογο 

παραδειγμάτων σοβαρών συμβάντων 
σαν νέο Προσάρτημα Δ. 

ΔΙΕΘΝΕΙΣ ΚΑΝΟΝΕΣ 
ΚΑΙ ΣΥΝΙΣΤΩΜΕΝΕΣ ΠΡΑΚΤΙΚΕΣ 

ΚΕΦΑΛΑΙΟ 1. 

ΟΡΙΣΜΟΙ 

Όταν οι παρακάτω όροι χρησιμοποιούνται στους Κανό¬ 
νες και τις Συνιστώμενες πρακτικές για Διερεύνηση Ατυ¬ 
χημάτων και Συ μβάντων Αεροσκαφών έχουν το ακόλουθο 
νόημα: 

Ατύχημα. Περιστατικό συνδεόμενο με τη λειτουργία 
ενός α/φους, το οποίο συντελείται μεταξύ της στιγμής 
επιβίβασης στο α/φος οποιουδήποτε προσώπου που 
προτίθεται να πραγματοποιήσει πτήση και της στιγμής 
κατά την οποία όλα τα πρόσωπα που έχουν επιβιβασθεί με 
αυτή την πρόθεση, έχουν αποβιβασθεί, κατά το οποίο: 

α) Ένα άτομο τραυματίζεται θανάσιμα ή σοβαρά λόγω: 

- Του γεγονότος ότι αυτό βρισκόταν στο α/φος, ή 

- Ήρθε σε άμεση επαφή με οποιοδήποτε τμήμα του 
α/φους, συμπεριλαμβανομένων και τμημάτων που έχουν 
αποσπαστεί από το α/φος, ή 

- Εξετέθη άμεσα σε καυσαέρια, εκτός εάν ο τραυματι¬ 
σμός προέρχεται από φυσικές αιτίες, είναι αυτοτραυμα- 
τισμός ή προκλήθηκε από άλλα άτομα, ή εάν ο τραυματι¬ 
σμός προκλήθηκε σε λαθρεπιβάτες που κρύβονται εκτός 
των χώρων που διατίθενται κανονικά σε επιβάτες και πλή¬ 
ρωμα ή 

β) Το α/φος παθαίνει ζημιά ή δομική αστοχία, η οποία: 

- Επηρεάζει αρνητικά τη δομική αντοχή, τις επιδόσεις ή 
τα πτητικά χαρακτηριστικά του α/φους και 

- Θα απαιτούσε κανονικά μείζονα επισκευή ή αντικατά¬ 
σταση του τμήματος που έχει υποστεί βλάβη, εκτός αν 
πρόκειται για ζημιά ή βλάβη σε κινητήρα εφόσον η ζημιά, 
είναι περιορισμένη στον κινητήρα, στο περίβλημά του ή 
στα εξαρτήματά του. ή για ζημιές περιορισμένες σε έλι¬ 
κες, ακροπτερύγια, κεραίες, ελαστικά, φρένα, αεροδυνα¬ 
μικά καλύμματα, μικρές οδοντώσεις ή διατρήσεις στην 
επιφάνεια του α/φους. 

γ) Το α/φος έχει χαθεί ή είναι τελείως απροσπέλαστο. 

Σημείωση 1. Μόνο για στατιστική ομοιομορφία, ένα 
τραύμα που προκαλεί θάνατο μέσα σε τριάντα ημέρες 
από την ημέρα του ατυχήματος καταχωρείται ως θανάσι¬ 
μος τραυματισμός από τον ΙΟΑΟ. 

Σημείωση 2. Ένα α/φος θεωρείται απολεσθέν όταν η 
επίσημη έρευνα έχει περατωθεί και δεν έχουν εντοπισθεί 
τα συντρίμμια. 

Διαπιστευμένος αντιπρόσωπος. Άτομο διορισμένο 
από ένα Κράτος, με βάση τα προσόντα του (της), με σκο¬ 
πό να συμμετάσχει σε διερεύνηση, που διεξάγει άλλο 
Κράτος. 

Σύμβουλος. Άτομο διορισμένο από ένα Κράτος, με βά¬ 
ση τα προσόντα του (της), με σκοπό να βοηθά το διαπι¬ 
στευμένο αντιπρόσωπό του στη διερεύνηση. 

Αεροσκάφος. Κάθε μηχάνημα, που μπορεί να επιτυγχά¬ 
νει τη στήριξή του στην ατμόσφαιρα από αντιδράσεις του 
αέρα άλλες εκτός από τις αντιδράσεις του αέρα έναντι 
της επιφάνειας της γης. 

Αιτίες. Ενέργειες, παραλείψεις, γεγονότα, συνθήκες ή 
συνδυασμός αυτών, που οδηγούν σε ατύχημα ή συμβάν. 

Καταγραφέας πτήσης. Καταγραφικό σύστημα οποιοσ¬ 
δήποτε τύπου, εγκατεστημένο σε α/φος με σκοπό τη συ¬ 
μπληρωματική παροχή στοιχείων στη διερεύνηση ατυχή¬ 
ματος/συμβάντος. 


Σημείωση. Βλέπε Παράρτημα 6, Μέρη I, II και III, για προ¬ 
διαγραφές σχετικά με τους καταγράφεις πτήσης. 

Συμβάν. Περιστατικό, εκτός από ατύχημα σχετιζόμενο 
με τη λειτουργία ενός α/φους, το οποίο επηρεάζει ή θα 
μπορούσε να επηρεάσει την ασφάλεια της λειτουργίας 
του. 

Σημείωση. Ο τύπος των συμβάντων που ουσιαστικά εν¬ 
διαφέρουν το Διεθνή Οργανισμό Πολιτικής Αεροπορίας 
για μελέτες πρόληψης ατυχημάτων βρίσκονται σε κατά¬ 
λογο στο Εγχειρίδιο Αναφορών Ατυχημάτων/Συμβάντων 
του ΙΟΑΟ (Οοο9156). 

Διερεύνηση. Μια διαδικασία, που διεξάγεται με σκοπό 
την πρόληψη ατυχημάτων, η οποία περιλαμβάνει τη συ¬ 
γκέντρωση και ανάλυση πληροφοριών, την εξαγωγή συ¬ 
μπερασμάτων, συμπεριλαμβανομένου και του προσδιο¬ 
ρισμού των αιτίων και, όπου χρειάζεται, τη διατύπωση συ¬ 
στάσεων ασφαλείας. 

Υπεύθυνος Διερευνητής. Άτομο επιφορτισμένο, με βά¬ 
ση τα προσόντα του (της), με την ευθύνη της οργάνωσης, 
διενέργειας και ελέγχου της διερεύνησης. 

Σημείωση. Τίποτε στον παραπάνω ορισμό δεν προτίθε- 
ται να αποκλείσει το να ανατεθούν οι αρμοδιότητες του 
υπεύθυνου διερευνητή σε μία επιτροπή ή άλλο φορέα. 

Μέγιστη μάζα. Η πιστοποιημένη μέγιστη μάζα απογείω¬ 
σης. 

Εκμεταλλευόμενος. Άτομο, οργανισμός ή επιχείρηση, 
που ασχολείται ή προτίθεται να ασχοληθεί με τη λειτουρ¬ 
γία α/φους. 

Αρχική έκθεση. Επικοινωνία, που χρησιμοποιείται για 
την άμεση διάδοση των δεδομένων, που αποκτήθηκαν 
στα αρχικά στάδια της διερεύνησης. 

Σύσταση ασφαλείας. Πρόταση της αρχής διερεύνησης 
του Κράτους που διεξάγει τη διερεύνηση, βασισμένη σε 
πληροφορίες που αποκτήθηκαν από τη διερεύνηση, η 
οποία γίνεται με σκοπό την πρόληψη ατυχημάτων και 
συμβάντων. 

Σοβαρό συμβάν. Συμβάν που περιλαμβάνει καταστά¬ 
σεις οι οποίες δείχνουν ότι μόλις αποφεύχθηκε ένα ατύ- 
χημα. 

Σημείωση 1. Η διαφορά μεταξύ ενός ατυχήματος και 
ενός σοβαρού συμβάντος βρίσκεται μόνο στο αποτέλε¬ 
σμα. 

Σημείωση 2. Παραδείγματα σοβαρών συμβάντων μπο¬ 
ρούν να βρεθούν στο Προσάρτημα Δ του Παραρτήματος 
13 και στο Εγχειρίδιο Αναφοράς Ατυχημάτων/Συμβάντων 
του ΙΟΑΟ (Οοο9156). 

Σοβαρός τραυματισμός. Τραυματισμός, τον οποίο πα¬ 
θαίνει ένα πρόσωπο σε ατύχημα και ο οποίος: 

α) Απαιτεί νοσοκομειακή περίθαλψη για περισσότερο 
από 48 ώρες, που αρχίζουν μέσα σε επτά ημέρες από την 
ημερομηνία που συνέβη ο τραυματισμός, ή 

β) Προκάλεσε κάταγμα οποιουδήποτε οστού (εκτός 
από απλά κατάγματα δακτύλων χεριών, δακτύλων πο¬ 
διών, ή μύτης), ή 

γ) Περιλαμβάνει θλάσεις που προκαλούν μεγάλη αι¬ 
μορραγία, βλάβη νεύρων, μυών ή τενόντων, ή 

δ) Περιλαμβάνει βλάβη οποιουδήποτε εσωτερικού ορ¬ 
γάνου, ή 

ε) Περιλαμβάνει εγκαύματα δευτέρου ή τρίτου βαθμού 
ή οποιαδήποτε εγκαύματα, που καλύπτουν περισσότερο 
από το 5% της επιφάνειας του σώματος, ή 

ζ) Περιλαμβάνει επιβεβαιωμένη έκθεση σε μολυσματι¬ 
κές ουσίες ή βλαβερή ακτινοβολία. 

Κράτος Σχεδιασμού. Το Κράτος που έχει δικαιοδοσία 
στον οργανισμό που είναι υπεύθυνος για το σχεδίασμά 
του συγκεκριμένου τύπου (α/φους). 

Κράτος του Κατασκευαστή. Το Κράτος που έχει δικαιο¬ 
δοσία στον οργανισμό ο οποίος είναι υπεύθυνος για την 
τελική συναρμολόγηση του αεροσκάφους. 

Κράτοςτου Περιστατικού. Το Κράτος, στην περιοχή του 
οποίου συμβαίνει ένα ατύχημα ή συμβάν. 

Κράτοςτου Εκμεταλλευόμενου. Το Κράτος, στο οποίο 
είναι εγκατεστημένο το κύριο μέρος της επιχείρησης του 
εκμεταλλευομένου ή αν δεν υπάρχει τέτοιο μέρος για την 
επιχείρηση εκεί όπου είναι η μόνιμη κατοικία του εκμε¬ 
ταλλευόμενου. 

Κράτος Νηολόγησης. Το Κράτος στου οποίου το νηο¬ 
λόγιο έχει καταχωρηθείτο α/φος. 

Σημείωση.-Στηνπερίπτωση νηολόγησης αεροσκάφους 
διεθνούς εταιρίας σε μη εθνική βάση τότε τα Κράτη που 
συνιστούν την εταιρία είναι από κοινού και το καθένα ξε¬ 
χωριστά δεσμευμένα να αναλάβουν τις υποχρεώσεις, οι 
οποίες σύμφωνα με την Σύμβαση του Σικάγου, προσά¬ 
πτονται στο Κράτος Νηολόγησης. Βλέπε σχετικά, την 
Απόφαση Συμβουλίου της 14ης Δεκεμβρίου 1967 περί 
Εθνικότητας και Νηολόγησης Αεροσκαφών, των οποίων 
την εκμετάλλευση έχουν Διεθνείς Εταιρίες (Ωοο 8722). 

ΚΕΦΑΛΑΙΟ 2. 

ΕΦΑΡΜΟΓΗ 

2.1 Εκτός αν έχει ορισθεί διαφορετικά, οι προδιαγρα¬ 
φές σε αυτό το Παράρτημα εφαρμόζονται σε δραστηριό¬ 
τητες που ακολουθούν ατυχήματα και συμβάντα οπουδή¬ 
ποτε έχουν συμβεί. 

Σημείωση. Η εφαρμογή της προδιαγραφής της σχετι¬ 
κής με ατυχήματα ή σοβαρά συμβάντα, που συμβαίνουν 
στην επικράτεια ενός μη - Συμβαλλόμενου Κράτους σε 
περιοχή απροσδιόριστης κυριαρχίας ή σε ανοιχτές θά¬ 
λασσες, αναφέρεται στα 5.2 και 5.3. 

2.2 Σε αυτό το Παράρτημα οι προδιαγραφές που αφο¬ 
ρούν το Κράτος του Εκμεταλλευόμενου εφαρμόζονται 
μόνο όταν το α/φος είναι νοικιασμένο, ναυλωμένο ή από 
ανταλλαγή και όταν αυτό το Κράτος δεν είναι το Κράτος 
Νηολόγησης και αν εκπληρώνει, από την άποψη αυτού 
του Παραρτήματος, εν μέρει ή συνολικά, τα καθήκοντα 
και τις υποχρεώσεις του Κράτους Νηολόγησης. 

ΚΕΦΑΛΑΙΟ 3. 

ΓΕΝΙΚΑ 

Σημείωση. Καθοδηγητικό υλικό σε ό,τι αφορά τα δικαι¬ 
ώματα και τις υποχρεώσεις του Κράτους του Εκμεταλ¬ 
λευόμενου σχετικά με ατυχήματα ή συμβάντα, όπου 
εμπλέκονται νοικιασμένα, ναυλωμένα ή από ανταλλαγή 
α/φη βρίσκεται στο Προσάρτημα Α. 

ΑΝΤΙΚΕΙΜΕΝΙΚΟΣ ΣΚΟΠΟΣ 
ΤΗΣ ΔΙΕΡΕΥΝΗΣΗΣ 

3.1 Ο μοναδικός αντικειμενικός σκοπός της διερεύνη- 
σης ατυχήματος ή συμβάντος θα είναι η πρόληψη των 
ατυχημάτων και συμβάντων. Δεν είναι σκοπός αυτής της 
δραστηριότητας (διερεύνησης) να αποδώσει κατηγορία 
ή ευθύνη. 


ΠΡΟΣΤΑΣΙΑ ΑΠΟΔΕΙΚΤΙΚΩΝ ΣΤΟΙΧΕΙΩΝ ΦΥΛΑΞΗ 
ΚΑΙ ΜΕΤΑΚΙΝΗΣΗ ΑΕΡ/ΦΟΥΣ 

ΕΥΘΥΝΗ ΤΟΥ ΚΡΑΤΟΥΣ ΟΠΟΥ 
ΣΥΝΕΒΗ ΤΟ ΠΕΡΙΣΤΑΤΙΚΟ 

Γ ενικά 

3.2 Το Κράτος, όπου συνέβη το Περιστατικό θα λάβει 
όλα τα απαραίτητα μέτρα για να προστατεύσει τα απο¬ 
δεικτικά στοιχεία και να διασφαλίσει σωστή φύλαξη του 
α/φους και του περιεχομένου του, για όσο χρονικό διά¬ 
στημα απαιτείται για τις ανάγκες της διερεύνησης. Η προ¬ 
στασία των αποδεικτικών στοιχείων θα περιλαμβάνει τη 
διατήρηση, με φωτογραφικά ή άλλα μέσα, οποιουδήποτε 
αποδεικτικού στοιχείου το οποίο μπορεί να αποσπασθεί, 
εξαλειφθεί, χαθεί ή καταστραφεί. Η ασφαλής φύλαξη θα 
περιλαμβάνει προστασία από περαιτέρω καταστροφή, 
προσπέλαση από μη εξουσιοδοτημένα άτομα, μικροκλο- 
πές και φθορά. 

Σημείωση 1. Έλεγχος των συντριμμάτων μνημονεύεται 
στο 5.6. 

Σημείωση 2. Προστασία των στοιχείωντου καταγραφέα 
πτήσης απαιτεί, ότι η αποκομιδή και ο χειρισμός του κα- 
ταγραφέα και των καταγραφώντου, θα ανατεθεί μόνο σε 
εξουσιοδοτημένο προσωπικό. 

Αίτηση από το Κράτος Νηολόγησης ή του Εκμεταλλευ¬ 
όμενου. 

3.3 Εάν έχει ληφθεί αίτηση από το Κράτος Νηολόγησης 
ή το Κράτος του Εκμεταλλευόμενου να παραμείνουν 
ανέγγιχτατο α/φος, το περιεχόμενό του και οτιδήποτε άλ¬ 
λο αποδεικτικό στοιχείο γιατί επίκειται διερεύνηση από 
διαπιστευμένο αντιπρόσωπό του, τότε το Κράτοςτου Πε¬ 
ριστατικού θα παίρνει όλα τα απαραίτητα μέτρα ώστε να 
συμμορφωθεί με αυτή την αίτηση, στο μέτρο που αυτό εί¬ 
ναι πρακτικά δυνατό και συμβιβάζεται με την καλή διεξα¬ 
γωγή της διερεύνησης τα ανωτέρω ισχύουν υπό την προ¬ 
ϋπόθεση ότι το α/φος μπορεί να μετακινηθεί στο μέτρο 
που είναι απαραίτητο ώστε να απεγκλωβιστούν οι επιβά¬ 
τες, τα ζώα, το ταχυδρομείο και τα τιμαλφή, να εμποδιστεί 
καταστροφή από φωτιά ή άλλες αιτίες ή να απαλειφθεί 
κάθε κίνδυνος ή παρεμπόδιση της αεροναυτιλίας, των άλ¬ 
λων μεταφορών ή του κοινού. 

Αίτηση από το Κράτος Σχεδιασμού ή το Κράτος Κατα¬ 
σκευής. 

3.4 Αν έχει ληφθεί αίτηση από το Κράτος Σχεδιασμού ή 
το Κράτος Κατασκευής να παραμένει το α/φος ανέπαφο 
γιατί επίκειται διερεύνηση από διαπιστευμένο αντιπρό¬ 
σωπό του, τότε το Κράτος του Περιστατικού θα παίρνει 
όλα τα εύλογα μέτρα ώστε να ανταποκριθεί σε αυτή την 
αίτηση, στο μέτρο που είναι πρακτικά δυνατό και συμβι¬ 
βάζεται με την καλή διεξαγωγή της διερεύνησης και δεν 
προκαλεί άσκοπη καθυστέρηση στην επιστροφή του 
α/φους σε κατάσταση λειτουργίας, όπου αυτό είναι πραγ¬ 
ματοποιήσιμο. 

Αποδέσμευση α/φους από φύλαξη 

3.5 Υποκείμενο στα προβλεπόμενα των διατάξεων των 
3.2, 3.3 και 3.4, το Κράτος του Περιστατικού θα αποδε¬ 
σμεύει από φύλαξη το α/φος, το περιεχόμενό του ή κάθε 
εξάρτημά του, που δεν χρειάζονται πλέον στη διερεύνη- 
ση σε κανένα από τα πρόσωπα τα διορισμένα από το Κρά¬ 
τος Νηολόγησης ή το Κράτος του Εκμεταλλευόμενου. Γι’ 
αυτό το λόγο το Κράτοςτου Περιστατικού θα διευκολύνει 
τηνπροσπέλαση στο α/φος, σταπεριεχόμενάτου ή σε κά- 

ποιο εξάρτημά του, με δεδομένο ότι, εάν το α/φος, τα πε¬ 
ριεχόμενά του, ή κάποιο εξάρτημά του βρίσκονται σε πε¬ 
ριοχή που το Κράτος τη βρίσκει απροσπέλαστη, με μέρι¬ 
μνά του θα μεταφέρονται σε προσπελάσιμο σημείο. 

ΚΕΦΑΛΑΙΟ 4. 

ΕΙΔΟΠΟΙΗΣΗ 

Σημείωση.- Το Προσάρτημα Β περιέχει κατάλογο απο¬ 
δεκτών ειδοποίησης και έκθεσης. 

ΑΤΥΧΗΜΑΤΑ Ή ΣΟΒΑΡΑ ΣΥΜΒΑΝΤΑ ΣΤΗΝ ΕΠΙΚΡΑΤΕΙΑ 
ΣΥΜΒΑΛΛΟΜΕΝΟΥ ΚΡΑΤΟΥΣ ΣΕ Α/ΦΟΣ ΑΛΛΟΥ 
ΣΥΜΒΑΛΛΟΜΕΝΟΥ ΚΡΑΤΟΥΣ 

ΕΥΘΥΝΗ ΤΟΥ ΚΡΑΤΟΥΣ 
ΣΤΟ ΟΠΟΙΟ ΣΥΝΕΒΗ 
ΤΟ ΠΕΡΙΣΤΑΤΙΚΟ 

Διαβίβαση 

4.1 Το Κράτος στο οποίο συνέβη ατύχημα ή σοβαρό 
συμβάν θα ειδοποιεί με ελάχιστη καθυστέρηση και με το 
πιο κατάλληλο και πιο σύντομο διαθέσιμο μέσο τα: 

α) Κράτος Νηολόγησης, 
β) Κράτος Εκμεταλλευόμενου, 
γ) Κράτος Σχεδιασμού. 
δ) Κράτος Κατασκευής και 

ε) Το Διεθνή Οργανισμό Πολιτικής Αεροπορίας, όταν 
το εμπλεκόμενο α/φος έχει μέγιστη μάζα πάνω από 2250 
Κρ. 

Ωστόσο, όταν το Κράτος που συνέβη το περιστατικό 
δεν είναι ενήμερο για σοβαρό συμβάν, τότε το Κράτος 
Νηολόγησης ή το Κράτος του Εκμεταλλευόμενου, όποιο 
είναι το καταλληλότερο, θα ειδοποιεί για αυτό το συμβάν 
το Κράτος Σχεδιασμού, το Κράτος Κατασκευής και το 
Κράτος που συνέβη το περιστατικό. 

Σημείωση 1. Τηλέφωνο, ΡΑΧ ή Σταθερό Αεροναυτικό 
Τηλεπικοινωνιακό Δίκτυο (ΑΡΤΝ) στην πλειοψηφία των 
περιπτώσεων αποτελεί «το καταλληλότερο και συντομό¬ 
τερο διαθέσιμο μέσον». 

Σημείωση 2. Πρόβλεψη για ειδοποίηση του Κράτους 
Νηολόγησης από το Συντονιστικό Κέντρο Διάσωσης σε 
περίπτωση κατάστασης κινδύνου περιέχεται στο Παράρ¬ 
τημα 12. 

Τύπος σύνταξης και περιεχόμενο 

4.2 Η ειδοποίηση θα είναι σε απλή γλώσσα και θα περιέ¬ 
χει όσο το δυνατόν περισσότερες πληροφορίες από τις 
παρακάτω, αμέσως μόλις αυτές γίνονται διαθέσιμες, αλ¬ 
λά η αποστολή της δεν θα καθυστερεί λόγω έλλειψης 
ολοκληρωμένων πληροφοριών: 

α) Για ατυχήματα την προσδιοριστική συντομογραφία 
ΑΘΘΙϋ, για σοβαρά συμβάντα ΙΝΘΙΩ. 

β) Κατασκευαστή, μοντέλο, εθνικότητα στοιχεία νηολό¬ 
γησης και τον αριθμό σειράς του α/φους. 

γ) Όνομα ιδιοκτήτη, εκμεταλλευόμενου καθώς και ναυ¬ 
λωτή του α/φους, αν υπάρχει, 
δ) Όνομα του κυβερνήτη. 

ε) Ημερομηνία και ώρα (τοπική ή ΙΙΤΘ) που έγινε το ατύ¬ 
χημα ή το σοβαρό συμβάν. 

ζ) Τελευταίο σημείο αναχώρησης και σημείο που επρό- 
κειτο να προσγειωθεί το α/φος. 

η) Θέση του α/φους σχετικά με εύκολα οριζόμενα γεω¬ 
γραφικά σημεία καθώς και γεωγραφικό πλάτος και μή¬ 
κος. 

θ) Αριθμό πληρώματος και επιβατών, νεκρούς και σο¬ 


βαρά τραυματισμένους επί του α/φους. άλλους νεκρούς 
και σοβαρά τραυματισμένους. 

ι) Φύση του ατυχήματος ή του σοβαρού συμβάντος και την 
έκταση της ζημιάς στο α/φος, στο μέτρο που είναι γνωστή. 

κ) Μια ένδειξη για την έκταση στην οποία θα διεξαχθεί η 
διερεύνηση ή αν υπάρχει πρόθεση να μεταβιβαστεί η αρ¬ 
μοδιότητα από το Κράτος που συνέβη το Περιστατικό. 

λ) Φυσικά χαρακτηριστικά της περιοχής που συνέβη το 
ατύχημα ή το σοβαρό συμβάν και 

μ) Προσδιορισμό της Αρχής, που αρχικά επιλαμβάνεται 
του Περιστατικού. 

Σημείωση 1. Το προσδιοριστικό 4 γραμμάτων «ΥΕΥΧ» 
συνδυαζόμενο με τον 4 γραμμάτων ενδείκτη τοποθεσίας 
του ΙΘΑΟ σχηματίζει έναν ενδείκτη του παραλήπτη απο- 
τελούμενο από 8 γράμματα για σήματα που στέλνονται 
μέσω του ΑΡΤΝ προς τις υπεύθυνες για τη διερεύνηση 
ατυχημάτων και σοβαρών συμβάντων αρχές. Για μηνύμα¬ 
τα που στέλνονται διαμέσου της δημόσιας υπηρεσίας τη¬ 
λεπικοινωνιών ο ενδείκτης παραλήπτη δεν μπορεί να χρη¬ 
σιμοποιείται και μια ταχυδρομική ή τηλεγραφική διεύθυν¬ 
ση, πρέπει να αντικαθιστά αυτόν. 

Οι 8 γραμμάτων ενδείκτες των παραληπτών και οι αντί¬ 
στοιχες ταχυδρομικές και τηλεγραφικές διευθύνσεις, 
όταν κοινοποιούνται στον ΙΘΑΟ, δημοσιεύονται στο βι¬ 
βλίο του ΙΘΑΟ. 

Ενδείκτες Αεροπορικών Επιχειρήσεων, Αεροναυτικών 
Αρχών και Υπηρεσιών (Ωοο 8585). 

Σημείωση 2. Το Εγχειρίδιο Διερεύνησης Αεροπορικών 
Ατυχημάτωντου ΙΘΑΟ (Ωοο6920) περιέχει καθοδηγητικό 
υλικό που αφορά την σύνταξη σημάτων κοινοποίησης και 
διακανονισμούς που πρέπει να γίνουν για την άμεση πα¬ 
ραλαβή από τον παραλήπτη. 

Γλώσσα 

4.3 Η ειδοποίηση θα συντάσσεται σε μια από τις γλώσ¬ 
σες εργασίας του ΙΘΑΟ, λαμβάνοντας υπόψη τη γλώσσα 
του παραλήπτη, όπου είναι δυνατόν να γίνει αυτό, χωρίς 
να δημιουργείται αδικαιολόγητη καθυστέρηση. 

Συμπληρωματικές πληροφορίες. 

4.4 Το Κράτος που συ νέβη το Περιστατικό θα στέλνει τις 
λεπτομέρειες που δεν συμπεριελήφθησαν στην κοινοποί¬ 
ηση, καθώς και άλλες γνωστές σχετικές πληροφορίες, το 
συντομότερο δυνατόν. 

ΕΥΘΥΝΗ ΤΟΥ ΚΡΑΤΟΥΣ ΝΗΟΛΟΓΗΣΗΣ 
ΚΑΙ ΤΟΥ ΚΡΑΤΟΥΣ ΤΟΥ ΕΚΜΕΤΑΛΛΕΥΟΜΕΝΟΥ 

Πληροφορίες-Συμμετοχή 

4.5 Με τη λήψη της ειδοποίησης το Κράτος Νηολόγη¬ 
σης και το Κράτος του Εκμεταλλευόμενου, θα παρέχουν 
στο Κράτος που έγινε το Περιστατικό, το συντομότερο 
δυνατόν, όλες τις σχετικές πληροφορίες που έχουν σχε¬ 
τικά με το α/φος και το πλήρωμα που ενεπλάκη στο ατύ¬ 
χημα ή το σοβαρό συμβάν. Κάθε Κράτος θα γνωστοποιεί 
επίσης στο Κράτος που συνέβη το Περιστατικό το αν σκο¬ 
πεύει να αντιπροσωπευθεί στη διερεύνηση και σε κατα¬ 
φατική περίπτωση, θα δηλώνει την πιθανή ημερομηνία 
άφιξης του διαπιστευμένου του αντιπροσώπου. 

ΕΥΘΥΝΗ ΤΟΥ ΚΡΑΤΟΥΣ ΣΧΕΔΙΑΣΗΣ 
ΚΑΙ ΤΟΥ ΚΡΑΤΟΥΣ ΚΑΤΑΣΚΕΥΗΣ 

Συμμετοχή και παρακολούθηση 

4.6 Με τη λήψη της ειδοποίησης και της αίτησης από το 
Κράτοςτου Περιστατικού για συμμετοχή, το Κράτος Σχε- 
διασμού και το Κράτος Κατασκευής: 

α) Θα πληροφορούν το Κράτος που συνέβη το Περι¬ 
στατικό σε περίπτωση ατυχήματος ή σοβαρού συμβά¬ 
ντος σε α/φος μεγίστης μάζας πάνω από 100.000 Κρ, για: 

1) Το όνομα του διαπιστευμένου τους αντιπροσώπου 
και 

2) Εάν ο διαπιστευμένος αντιπρόσωπος θα είναι παρών 
στη διερεύνηση και σε καταφατική περίπτωση, την ανα¬ 
μενόμενη ημερομηνία άφιξής του (της) και 

β) Θα πληροφορούν το Κράτος που συνέβη το Περι¬ 
στατικό σε περίπτωση ατυχήματος ή σοβαρού συμβά¬ 
ντος σε α/φος διαφορετικού από τα αναφερόμενα στην α) 
παράγραφο, για το εάν θα ορίσουν διαπιστευμένο αντι¬ 
πρόσωπο. Εάν ορίζεται τέτοιος αντιπρόσωπος θα παρέ¬ 
χονται οι ίδιες πληροφορίες όπως στο α) 1) και 2). 

ΑΤΥΧΗΜΑΤΑ Ή ΣΟΒΑΡΑ ΣΥΜΒΑΝΤΑ ΣΤΗΝ 
ΕΠΙΚΡΑΤΕΙΑ ΤΟΥ ΚΡΑΤΟΥΣ ΝΗΟΛΟΓΗΣΗΣ, ΣΕ 
ΜΗ ΣΥΜΒΑΛΛΟΜΕΝΟ ΚΡΑΤΟΣ Ή ΕΞΩ ΑΠΟ ΤΗΝ 
ΕΠΙΚΡΑΤΕΙΑ ΟΠΟΙΟΥΔΗΠΟΤΕ ΚΡΑΤΟΥΣ 
ΕΥΘΥΝΗ ΤΟΥ ΚΡΑΤΟΥΣ ΝΗΟΛΟΓΗΣΗΣ 

Διαβίβαση 

4.7 Όταν το Κράτος Νηολόγησης προβαίνει στη διε- 
ρεύνηση ατυχήματος ή σοβαρού συμβάντος σε α/φος μέ- 
γιστης μάζας πάνω από 2250 Κρ τότε εκείνο το Κράτος θα 
στέλνει ειδοποίηση σύμφωνα με τα οριζόμενα στα 4.2 και 
4.3 παραπάνω με την ελάχιστη καθυστέρηση και με το πιο 
πρόσφορο και γρήγορο διαθέσιμο μέσο στο: 

α) Κράτος του Εκμεταλλευόμενου. 

β) Κράτος Σχεδιασμού. 

γ) Κράτος Κατασκευής και 

δ) Διεθνή Οργανισμό Πολιτικής Αεροπορίας. 

4.7.1 Σύσταση. Όταντο Κράτος Νηολόγησης προβαίνει 
στη διερεύνηση ατυχήματος ή σοβαρού συμβάντος σε 
α/φος μέγιστης μάζας 2250 Κρ ή λιγότερο τότε εκείνο το 
Κράτος θα στέλνει ειδοποίηση, σύμφωνα με τα παραπά¬ 
νω 4.2 και 4.3. με ελάχιστη καθυστέρηση και με το πιο 
πρόσφορο και γρήγορο διαθέσιμο μέσο στο: 
α) Κράτος του Εκμεταλλευόμενου, 
β) Κράτος Σχεδιασμού και 
γ) Κράτος Κατασκευής. 

Σημείωση 1. Τηλέφωνο, Ραχ ή το Σταθερό Αεροναυτικό 
Τηλεπικοινωνιακό Δίκτυο (ΑΡΤΝ) στις περισσότερες περι¬ 
πτώσεις θα αποτελεί «το πιο πρόσφορο και γρήγορο δια¬ 
θέσιμο μέσο». 

Σημείωση 2. Πρόβλεψη για ειδοποίηση του Κράτους 
Νηολόγησης από το Συντονιστικό Κέντρο Διάσωσης σε 
περίπτωση κατάστασης κινδύνου περιέχεται στο Παράρ¬ 
τημα 12. 

ΕΥΘΥΝΗ ΤΟΥ ΚΡΑΤΟΥΣ ΤΟΥ ΕΚΜΕΤΑΛΛΕΥΟΜΕΝΟΥ, 
ΤΟΥ ΚΡΑΤΟΥΣ ΣΧΕΔΙΑΣΜΟΥ ΚΑΙ 
ΤΟΥ ΚΡΑΤΟΥΣ ΚΑΤΑΣΚΕΥΗΣ 

Πληροφορίες-Συμμετοχή 

4.8 Με τη λήψη της ειδοποίησης το Κράτος του Εκμε¬ 
ταλλευόμενου, το Κράτος Σχεδιασμού και το Κράτος Κα¬ 
τασκευής θα παρέχουν στο Κράτος Νηολόγησης, αν το 
ζητήσει, κάθε σχετική πληροφορία που είναι διαθέσιμη σε 
αυτά σχετικά με το πλήρωμα καθώς και με το εμπλεκόμε¬ 
νο στο ατύχημα ή το σοβαρό συμβάν, α/φος. Κάθε Κρά¬ 
τος θα πληροφορεί επίσης το Κράτος Νηολόγησης για το 
εάν σκοπεύει να αντιπροσωπευθεί στη διερεύνηση και σε 
καταφατική περίπτωση, θα δηλώνει την πιθανή ημερομη¬ 
νία άφιξης του διαπιστευμένου του αντιπροσώπου. 


ΚΕΦΑΛΑΙΟ 5. 

ΔΙΕΡΕΥΝΗΣΗ 

ΕΥΘΥΝΗ ΕΝΑΡΞΗΣ ΤΗΣ ΔΙΑΔΙΚΑΣΙΑΣ 

ΚΑΙ ΔΙΕΞΑΓΩΓΗΣ ΤΗΣ ΔΙΕΡΕΥΝΗΣΗΣ 

ΑΤΥΧΗΜΑΤΑ Ή ΣΟΒΑΡΑ ΣΥΜΒΑΝΤΑ ΣΤΗΝ ΕΠΙΚΡΑΤΕΙΑ 
ΣΥΜΒΑΛΛΟΜΕΝΟΥ ΚΡΑΤΟΥΣ ΣΕ Α/ΦΟΣ ΑΛΛΟΥ 
ΣΥΜΒΑΛΛΟΜΕΝΟΥ ΚΡΑΤΟΥΣ 

Κράτος που συνέβη το Περιστατικό 

5.1 Το Κράτος που συνέβη το Περιστατικό θα αρχίζει τη 
διαδικασία της διερεύνησης για τις συνθήκες, κάτω από 
τις οποίες έγινε το ατύχημα. Αυτό το Κράτος θα είναι επί¬ 
σης υπεύθυνο για τη διεξαγωγή της διερεύνησης, αλλά 
μπορεί να αναθέσει ολόκληρη ή μέρος της διεξαγωγής 
της διερεύνησης στο Κράτος Νηολόγησης ή στο Κράτος 
του Εκμεταλλευόμενου. Σε κάθε περίπτωση το Κράτος 
που συνέβη το Περιστατικό θα χρησιμοποιεί κάθε μέσο 
ώστε να διευκολύνει τη διερεύνηση. 

5.1.1 Σύσταση. Το Κράτος που Συνέβη το Περιστατικό 
θα πρέπει να αρχίζει τις διαδικασίες διερεύνησης για τις 
συνθήκες κάτω από τις οποίες έγινε το σοβαρό συμβάν. 
Το Κράτος αυτό μπορεί να αναθέσει ολόκληρη ή μέρος 
της διεξαγωγής της διερεύνησης στο Κράτος Νηολόγη¬ 
σης, στο Κράτος του Εκμεταλλευόμενου, στο Κράτος 
Σχεδιασμού ή στο Κράτος Κατασκευής. Για κάθε περί¬ 
πτωση το Κράτος που συνέβη το Περιστατικό θα πρέπει 
να χρησιμοποιεί κάθε μέσο ώστε να διευκολύνει τη διε- 
ρεύνηση. 

Σημείωση. Η παραπάνω πρόβλεψη δεν αποκλείει άλ¬ 
λους τύπους διερευνήσεων που ήδη υπάρχουν για διε- 
ρευνήσεις συμβάντων (σοβαρών ή όχι) από άλλους ορ¬ 
γανισμούς. 

ΑΤΥΧΗΜΑΤΑ Ή ΣΟΒΑΡΑ ΣΥΜΒΑΝΤΑ 

ΣΤΗΝ ΕΠΙΚΡΑΤΕΙΑ ΜΗ ΣΥΜΒΑΛΛΟΜΕΝΟΥ ΚΡΑΤΟΥΣ 

Κράτος Νηολόγησης 

5.2 Σύσταση. Όταντο ατύχημαή το σοβαρό συμβάν συ¬ 
νέβη στην επικράτεια ενός μη-συμβαλλόμενου Κράτους, 
τότε το Κράτος Νηολόγησης θα κάνει ότι μπορεί ώστε να 
αρχίσει και να διεξάγει μια διερεύνηση σε συνεργασία με 
το Κράτος που συνέβη το Περιστατικό, αλλά αν αποτύχει 
αυτή η συνεργασία, θα πρέπει το ίδιο να διεξάγει μία διε- 
ρεύνηση με όση πληροφόρηση διαθέτει. 

ΑΤΥΧΗΜΑΤΑ Ή ΣΟΒΑΡΑ ΣΥΜΒΑΝΤΑ ΕΞΩ ΑΠΟ ΤΗΝ 
ΕΠΙΚΡΑΤΕΙΑ ΟΠΟΙΟΥΔΗΠΟΤΕ ΚΡΑΤΟΥΣ 

Κράτος Νηολόγησης 

5.3 Όταν η τοποθεσία του ατυχήματος ή του σοβαρού 
συμβάντος δεν μπορεί να θεωρηθεί ότι βρίσκεται σίγου¬ 
ρα στην επικράτεια οποιουδήποτε Κράτους, τότε το Κρά¬ 
τος Νηολόγησης θα επιλαμβάνεται και θα διεξάγει κάθε 
απαραίτητη διερεύνηση του ατυχήματος ή σοβαρού συμ¬ 
βάντος. Ωστόσο, μπορεί να αναθέσει ολόκληρη τη διε- 
ρεύνηση ή μέρους της σε άλλο Κράτος με αμοιβαία διευ¬ 
θέτηση και συγκατάθεση. 

5.3.1 Κράτηπου βρίσκονται πλησιέστερα στον τόπο του 
ατυχήματος όταν αυτός είναι στα διεθνή ύδατα θα παρέ¬ 
χουν βοήθεια στο μέτρο που μπορούν και επίσης θα αντα- 
ποκρίνονται σε αιτήματα του Κράτους Νηολόγησης. 

ΟΡΓΑΝΩΣΗ ΚΑΙ ΔΙΕΞΑΓΩΓΗ ΤΗΣ ΔΙΕΡΕΥΝΗΣΗΣ 

Σημείωση. Το Εγχειρίδιο Διερεύνησης Αεροπορικών 

Ατυχημάτων του ΙΟΑΟ (Οοο 6920) περιέχει καθοδηγη- 
τικό υλικό για οργάνωση, διεξαγωγή και έλεγχο μιας 
διερεύνησης. Επίσης, σε προσάρτημα σε αυτό το εγ¬ 
χειρίδιο αναφέρονται εκείνα τα Κράτη τα οποία μπο¬ 
ρούν να προσφέρουν βοήθεια με εμπειρογνώμονες και 
διευκολύνσεις για τη διερεύνηση μεγάλων ατυχημά¬ 
των. 

ΕΥΘΥΝΗ ΤΟΥ ΚΡΑΤΟΥΣ 
ΠΟΥ ΔΙΕΞΑΓΕΙ ΤΗ ΔΙΕΡΕΥΝΗΣΗ 

Σημείωση. Τίποτα στις ακόλουθες προδιαγραφές δεν 
σκοπεύει να στερήσει από το Κράτος που διεξάγει τη διε- 
ρεύνηση, τη δυνατότητα να προσκαλέσει τους καλύτε¬ 
ρους τεχνικούς πραγματογνώμονες, από οποιαδήποτε 
πηγή προερχόμενους. 

Γ ενικά 

5.4 Η Αρχή που διερευνά ατυχήματα θα έχει ανεξαρτη¬ 
σία στη διεξαγωγή της διερεύνησης και απεριόριστη 
εξουσία πάνω σε αυτήν τη διεξαγωγή. Η διερεύνηση θα 
περιλαμβάνει τη συλλογή, καταγραφή και ανάλυση όλων 
των διαθέσιμων σχετικών πληροφοριών, τον προσδιορι¬ 
σμό των αιτίων - αν είναι δυνατόν - καθώς και την ολοκλή¬ 
ρωση της Τελικής Έκθεσης η οποία θα ακολουθείται, αν 
χρειάζεται, από συστάσεις ασφαλείας. Όταν είναι δυνα¬ 
τόν θα γίνεται επίσκεψη στον τόπο του ατυχήματος, θα 
εξετάζονται τα συντρίμμια και θα παίρνονται καταθέσεις 
από μάρτυρες. 

5.4.1. Σύσταση. Οποιαδήποτε δικαστική ή διοικητική 
ενέργεια για απόδοση μομφής ή ευθύνης πρέπει να δια¬ 
χωρίζεται από κάθε διερεύνηση που διεξάγεται σύμφωνα 
με τις διατάξεις αυτού του Παραρτήματος 

Υπεύθυνος διερευνητής - Έναρξη 

5.5 Το Κράτος, που διεξάγει τη διερεύνηση θα υποδει¬ 
κνύει τον υπεύθυνο διερευνητή για τη διερεύνηση και θα 
κάνει έναρξη της διερεύνησης αμέσως. 

Υπεύθυνος διερευνητής-Πρόσβαση και έλεγχος 

5.60 υπεύθυνος διερευνητής θα έχει ανεμπόδιστη πρό¬ 
σβαση στα συντρίμμια και απεριόριστο έλεγχο επ’ αυτών 
ώστε να εξασφαλίσει ότι μπορεί να γίνει λεπτομερής εξέ¬ 
ταση χωρίς καθυστέρηση από εξουσιοδοτημένο προσω¬ 
πικό που συμμετέχει στη διερεύνηση. 

Καταγραφείς πτήσης-Ατυχήματα και σοβαρά συμβά¬ 
ντα 

5.7. Κατά τη διερεύνηση ενός ατυχήματος ή σοβαρού 
συμβάντος, όπου και αν συνέβη, θα γίνεται αποτελεσμα¬ 
τική χρήση των καταγραφέωνπτήσης. Το Κράτος που διε- 
ξάγειτη διερεύνηση θα μεριμνά για την ανάγνωση των κα- 
ταγραφέων πτήσης. 

5.7.1. Σύσταση. Σε περίπτωση που το Κράτος, που διε¬ 
ξάγει τη διερεύνηση ενός ατυχήματος ή σοβαρού συμβά¬ 
ντος δεν διαθέτει επαρκή μέσα για την ανάγνωση των κα- 
ταγραφέων πτήσης θα πρέπει να χρησιμοποιήσει τα δια¬ 
θέσιμα, για αυτόν το σκοπό μέσα, κάποιου άλλου 
Κράτους λαμβάνοντας υπόψη τα παρακάτω: 

α) Τις δυνατότητες των μέσων ανάγνωσης. 

β) Την επικαιρότητα της ανάγνωσης και 

γ) Το μέρος, που υπάρχει το μέσο ανάγνωσης. 

Καταγραφείς πτήσης - Συμβάντα 

5.8 Κατά τη διερεύνηση ενός συμβάντος, όπου και αν 
συνέβη, θα γίνεται αποτελεσματική χρήση των καταγρα- 
φέων πτήσης. 


Αυτοψία 

5.9 Το Κράτος που διεξάγει τη διερεύνηση σε θανατη¬ 
φόρο ατύχημα θα φροντίζει για πλήρη αυτοψία των θανά¬ 
σιμα τραυματισμένων μελώντου πληρώματος και σε ιδιά- 
ζουσες περιπτώσεις, των θανάσιμα τραυματισμένων επι¬ 
βατών και αεροσυνοδών, από παθολόγο, κατά προτίμηση 
πεπειραμένο στη διερεύνηση ατυχημάτων. Αυτές οι εξε¬ 
τάσεις θα είναι γρήγορες και πλήρεις. 

Σημείωση. Καθοδηγητικό υλικό σχετιζόμενο με αυτο¬ 
ψίες είναι διαθέσιμο με λεπτομέρειες στο Εγχειρίδιο του 
ΙΟΑΟ περί Αεροπορικής Ιατρικής της Πολιτικής Αεροπο¬ 
ρίας (Οοο 8984) και στο Εγχειρίδιο του ΙΟΑΟ περι'Διερεύ- 
νησης Ατυχημάτων (ϋοο 6920), του πρώτου από αυτά πε- 
ριέχοντος λεπτομερή καθοδήγηση στην τοξικολογική 
εξέταση. 

Συντονισμός-Δικαστικές αρχές 

5.10 Το Κράτος που διεξάγει τη διερεύνηση θα αναγνω¬ 
ρίζει την ανάγκη για συντονισμό μεταξύ του υπεύθυνου 
διερευνητή και των δικαστικών αρχών. 

Ιδιαίτερη προσοχή θα δίνεται σε αποδεικτικό υλικό που 
χρήζει άμεσης καταγραφής και ανάλυσης ώστε η διερεύ- 
νηση να είναι επιτυχής, όπως η εξέταση και αναγνώριση 
των θυμάτων καθώς και οι αναγνώσεις των καταγραφών 
των καταγραφέων πτήσης. 

Σημείωση 1. Η ευθύνη του Κράτους όπου συνέβη το Γε- 
γονός για τέτοιο συντονισμό εκτίθεται στο 5.1. 

Σημείωση 2. Πιθανές αντιδικίες μεταξύ των αρχών που 
διεξάγουν τη διερεύνηση και των δικαστικών αρχών που 
αφορούν τη φύλαξη των καταγραφέωνπτήσης και των κα¬ 
ταγραφών τους μπορούν να λύνονται με το να μεταφέρει 
τις καταγραφές στον τόπο ανάγνωσης ένας υπάλληλος 
των δικαστικών αρχών και έτσι να διασφαλίζεται η φύλαξη. 

Ενημέρωση των Αρχών ασφαλείας των αερομεταφο¬ 
ρών 

5.11 Εάν, στην πορεία μιας διερεύνησης, γίνεται αντι¬ 
ληπτό, ή υπάρχει υποψία, ότι υπήρξε παράνομη ενέργεια, 
τότε ο υπεύθυνος διερευνητής θα ενεργεί αμέσως ώστε 
οι αεροπορικές Αρχές ασφαλείας του εμπλεκόμενου (ων) 
Κράτους(ων) να ενημερώνονται γι’ αυτό. 

Αποκάλυψη στοιχείων 

5.12 Το Κράτος που διεξάγει τη διερεύνηση ενός ατυ¬ 
χήματος ή συμβάντος, οπουδήποτε συνέβη, δεν θα δια¬ 
θέτει τα παρακάτω στοιχεία για λόγους διαφορετικούς 
από τη διερεύνηση ατυχήματος ή συμβάντος, εκτός εάν η 
αρμόδια αρχή για την απονομή δικαιοσύνης αυτού του 
Κράτους αποφασίζει ότι η αποκάλυψή τους βαρύνει πε¬ 
ρισσότερο από το δυσμενή εσωτερικό και διεθνή αντίκτυ¬ 
πο, που μια τέτοια ενέργεια μπορεί να έχει γι’ αυτό το ατύ¬ 
χημα ή σε άλλες μελλοντικές διερευνήσεις: 

α) Όλες τις καταθέσεις προσώπων, που λαμβάνονται 
από τις αρχές που διεξάγουν τη διερεύνηση κατά τη διάρ¬ 
κεια της διερεύνησης. 

β) Όλες τις επικοινωνίες μεταξύ προσώπων, που έχουν 
εμπλακεί στην εκμετάλλευση του α/φους. 

γ) Ιατρικές ή ιδιωτικές πληροφορίες που αφορούν πρό¬ 
σωπα εμπλεκόμενα στο ατύχημα ή συμβάν. 

δ) Καταγραφές ομιλιών θαλάμου διακυβέρνησης και 
αντίγραφα αυτών των καταγραφών και 

ε) Γνώμες εκφρασθείσες κατά την ανάλυση των πληρο¬ 
φοριών, που περιλαμβάνουν πληροφορίες από τους κα¬ 
ταγράφεις πτήσης. 

Αυτά τα στοιχεία θα περιλαμβάνονται στην τελική Έκ¬ 
θεση ή τα προσαρτήματά της μόνο όταν σχετίζονται με 
την ανάλυση του ατυχήματος ή συμβάντος. Μέρη των 
στοιχείων μη σχετικά με την ανάλυση δεν θα αποκαλύ¬ 
πτονται. 

Σημείωση. Πληροφορίες που περιέχονται στα προανα- 
φερθέντα στοιχεία και έχουν δοθεί εθελοντικά κατά την 
εξέταση με μορφή συνέντευξης προσώπων κατά τη διάρ¬ 
κεια της διερεύνησης ατυχήματος ή συμβάντος θα μπο¬ 
ρούσαν να χρησιμοποιηθούν ακατάλληλα για επακόλου¬ 
θες πειθαρχικές, πολιτικές, διοικητικές και εγκληματικές 
ενέργειες. Αν τέτοιες πληροφορίες διαδοθούν μπορεί, 
στο μέλλον, να μην αποκαλύπτονται ανοικτά πλέον στους 
διερευνητές. Αδυναμία πρόσβασης σε τέτοιες πληροφο¬ 
ρίες θα μπορούσε να παρακωλύσει τη διερευνητική δια¬ 
δικασία και να επηρεάσει σοβαρά την ασφάλεια πτήσεων. 

Επανεξέταση διερεύνησης 

5.13 Εάν, μετά το κλείσιμο της διερεύνησης, προκύ- 
ψουν νέα και σημαντικά στοιχεία, τότε το Κράτος που διε- 
ξήγαγετη διερεύνηση θατην ξανανοίγει. Ωστόσο όταντο 
Κράτος που διεξήγαγε τη διερεύνηση δεν είχε αρχίσει τη 
διαδικασία της διερεύνησης, τότε θα πρέπει πρώτα να 
παίρνει τη συγκατάθεση του Κράτους που άρχισε τη δια¬ 
δικασία. 

ΕΥΘΥΝΗ ΚΑΘΕ ΑΛΛΟΥ ΚΡΑΤΟΥΣ 

Πληροφορίες - Ατυχήματα/συμβάντα 

5.14 Κάθε Κράτος, ύστερα από αίτηση του Κράτους που 
διεξάγει τη διερεύνηση ενός ατυχήματος ή ενός συμβά¬ 
ντος, θα του παρέχει όλες τις σχετικές πληροφορίες που 
έχει διαθέσιμες. 

Σημείωση- Βλέπε επίσης 5.16 

Συναφείς πληροφορίες - Ατυχήματα και συμβάντα 

5.15 Κάθε Κράτος, του οποίου οι διευκολύνσεις ή υπη¬ 
ρεσίες έχουν, ή κανονικά θα είχαν, χρησιμοποιηθεί από 
ένα α/φος πριν από ατύχημα ή συμβάν οπουδήποτε συνέ¬ 
βη και το οποίο έχει πληροφορίες συναφείς με τη διερεύ- 
νηση, θα παρέχει αυτές τις πληροφορίες στο Κράτος που 
διεξάγει τη διερεύνηση. 

ΕΥΘΥΝΗ ΤΟΥ ΚΡΑΤΟΥΣ ΝΗΟΛΟΓΗΣΗΣ ΚΑΙ 
ΤΟΥ ΚΡΑΤΟΥΣ ΤΟΥ ΕΚΜΕΤΑΛΛΕΥΟΜΕΝΟΥ 

Καταγράφεις πτήσης-Ατυχήματα και σοβαρά συμβά¬ 
ντα 

5.16 Όταν ένα α/φος που ενεπλάκη σε ατύχημα ή σοβα¬ 
ρό συμβάν προσγειώνεται σε ένα Κράτος διαφορετικό 
απότο Κράτος όπου έγινε το Περιστατικό, τότε το Κράτος 
Νηολόγησης ή το Κράτος του Εκμεταλλευόμενου, ύστε¬ 
ρα από αίτηση του Κράτους που διεξάγει τη διερεύνηση, 
θα προμηθεύει αυτό με τις καταγραφές των καταγραφέ- 
ων πτήσης και, αν χρειάζεται, με τους συσχετιζόμενους 
καταγραφείς πτήσης. 

Σημείωση. Εφαρμόζοντας το 5.16, το Κράτος Νηολόγη¬ 
σης ή το Κράτος του Εκμεταλλευόμενου μπορεί να ζητή¬ 
σει τη συνεργασία κάθε άλλου Κράτους για την ανάκτηση 
των καταγραφών από τον καταγραφέα πτήσης. 

Οργανωτικές Πληροφορίες 

5.17 Το Κράτος Νηολόγησης και το Κράτος του Εκμε¬ 
ταλλευόμενου, ύστερα από αίτηση του Κράτους που διε- 
ξάγειτη διερεύνηση, θα παρέχουν σχετικές πληροφορίες 
για κάθε οργανισμό του οποίου οι δραστηριότητες μπο¬ 
ρεί να έχουν άμεσα ή έμμεσα επηρεάσει την εκμετάλλευ¬ 
ση του α/φους. 


ΣΥΜΜΕΤΟΧΗ ΣΤΗ ΔΙΕΡΕΥΝΗΣΗ 

Σημείωση. Τίποτε σε αυτό το Παράρτημα δεν υποδηλώ¬ 
νει ότι ο διαπιστευμένος αντιπρόσωπος και οι σύμβουλοι 
ενός Κράτους θα πρέπει να είναι πάντα παρόντες στο 
Κράτος, στο οποίο διεξάγεται η διερεύνηση. 

ΣΥΜΜΕΤΟΧΗ ΤΟΥ ΚΡΑΤΟΥΣ ΝΗΟΛΟΓΗΣΗΣ 
ΚΑΙ ΤΟΥ ΚΡΑΤΟΥΣ ΤΟΥ ΕΚΜΕΤΑΛΛΕΥΟΜΕΝΟΥ 

Δικαιώματα 

5.18 Το Κράτος Νηολόγησης και το Κράτος του Εκμε¬ 
ταλλευόμενου θα έχουν δικαίωμα να ορίσουν διαπιστευ¬ 
μένο αντιπρόσωπο, που θα συμμετέχει στη διερεύνηση. 

Εκμεταλλευόμενος-Σύμβουλος 

5.19 Το Κράτος Νηολόγησης ή το Κράτος του Εκμεταλ¬ 
λευόμενου θα ορίζουν έναν ή περισσότερους συμβού¬ 
λους που έχουν υποδειχθεί από τον εκμεταλλευόμενο, 
για να βοηθήσουν το διαπιστευμένο αντιπρόσωπό του. 

5.19.1 Σύσταση. Όταν ούτε το Κράτος Νηολόγησης, ού¬ 
τε το Κράτος του Εκμεταλλευόμενου ορίζουν διαπιστευ¬ 
μένο αντιπρόσωπο, τότε το Κράτος που διεξάγει τη διε- 
ρεύνηση θα καλείτον εκμεταλλευόμενο να συμμετάσχει, 
υπό την επιφύλαξη των διαδικασιών του Κράτους που διε¬ 
ξάγει τη διερεύνηση. 

Υποχρεώσεις 

5.20 Όταντο Κράτος που διεξάγει μία διερεύνηση ατυ¬ 
χήματος α/φους μέγιστης μάζας πάνω από 2250 Κρ ζητά¬ 
ει ειδικά τη συμμετοχή του Κράτους Νηολόγησης ή του 
Κράτουςτου Εκμεταλλευόμενου τότε το Κράτος (η) αυτό 
(α) θα ορίζει (ουν) διαπιστευμένο αντιπρόσωπο. 

ΣΥΜΜΕΤΟΧΗ ΤΟΥ ΚΡΑΤΟΥΣ ΣΧΕΔΙΑΣΜΟΥ 
ΚΑΙ ΤΟΥ ΚΡΑΤΟΥΣ ΚΑΤΑΣΚΕΥΗΣ 

Δικαιώματα 

5.21 Το Κράτος Σχεδιασμού και το Κράτος Κατασκευής 
θα έχουν δικαίωμα το καθένα να ορίσουν έναν διαπιστευ¬ 
μένο αντιπρόσωπο για να συμμετάσχει στη διερεύνηση 
του ατυχήματος. 

Σημείωση. Τίποτε σ’ αυτόν τον Κανόνα δεν σκοπεύει να 
εμποδίσει το Κράτος που σχεδίασε ή κατασκεύασε το 
προωθητικό σύστημα ή μείζονα εξαρτήματα του α/φους 
από το να ζητήσει συμμετοχή στη διερεύνηση ενός ατυ¬ 
χήματος. 

Υποχρεώσεις 

5.22 Όταντο Κράτος που διεξάγει μια διερεύνηση ατυ¬ 
χήματος α/φους μέγιστης μάζας πάνω από 2250 Κρ, οπο¬ 
τεδήποτε συνέβη, ζητάει ειδικά συμμετοχή από το Κρά¬ 
τος Σχεδιασμού και το Κράτος Κατασκευής, τότε το τε¬ 
λευταίο (α) Κράτος (η) θα ορίζει το καθένα έναν 
διαπιστευμένο αντιπρόσωπο. 

Σημείωση 1. Τίποτε στο 5.22 δεν σκοπεύει να εμποδίσει 
το Κράτος που διεξάγει μια διερεύνηση από το να ζητήσει 
από το Κράτος που σχεδίασε ή κατασκεύασε το προωθη¬ 
τικό σύστημα ή μείζονα εξαρτήματα του α/φους να ορίσει 
έναν διαπιστευμένο αντιπρόσωπο οποτεδήποτετο πρώτο 
Κράτος πιστεύει ότι μπορεί να γίνει χρήσιμη συνεισφορά 
στη διερεύνηση ή όταν μία τέτοια συμμετοχή μπορεί να 
έχει ως αποτέλεσμα να αυξηθεί το επίπεδο της ασφάλει- 
ας. 

Σημείωση 2. Τίποτε στο 5.22 δεν σκοπεύει να εμποδίσει 
το Κράτος που διεξάγει μια διερεύνηση από το να ζητήσει 
απότο Κράτος Σχεδιασμού και το Κράτος Κατασκευής να 
δώσει βοήθεια στη διερεύνηση ατυχημάτων διαφορετική 
από την αναφερόμενη στο 5.22. 

ΣΥΜΜΕΤΟΧΗ ΑΛΛΩΝ ΚΡΑΤΩΝ 
Δικαιώματα 

5.23 Κάθε Κράτος, που όταν του ζητηθεί παρέχει πλη¬ 
ροφορίες, διευκολύνσεις ή εμπειρογνώμονες, στο Κρά¬ 
τος που διεξάγει τη διερεύνηση, θα έχει το δικαίωμα να 
ορίζει έναν διαπιστευμένο αντιπρόσωπο για να συμμετέ¬ 
χει στη διερεύνηση. 

Σημείωση. Κάθε Κράτος που παρέχει επιχειρησιακή βά¬ 
ση για διερευνήσεις επί τόπου ή εμπλέκεται σε έρευνα και 
διάσωση ή σε επιχειρήσεις ανάκτησης συντριμμάτων 
μπορεί επίσης να έχει δικαίωμα να ορίζει έναν διαπιστευ¬ 
μένο αντιπρόσωπο για να συμμετέχει στη διερεύνηση. 

ΕΞΟΥΣΙΟΔΟΤΗΣΗ 

ΔΙΑΠΙΣΤΕΥΜΕΝΩΝ ΑΝΤΙΠΡΟΣΩΠΩΝ 
Σύμβουλοι 

5.24 Ένα Κράτος που έχει δικαίωμα να ορίζει διαπι¬ 
στευμένο αντιπρόσωπο θα έχει επίσης δικαίωμα να ορίζει 
ένα ή περισσότερους συμβούλους ώστε να βοηθήσουντο 
διαπιστευμένο αντιπρόσωπο κατά τη διερεύνηση. 

Σημείωση 1. Τίποτα στις παραπάνω προδιαγραφές δεν 
σκοπεύει να εμποδίσει το Κράτος που συμμετέχει σε μια 
διερεύνηση από το να καλέσει τον καλύτερο τεχνικό 
εμπειρογνώμονα (ες) από οποιαδήποτε πηγή και να ορί¬ 
σει τέτοιον εμπειρογνώμονα (ες) ως σύμβουλο (ους) στο 
διαπιστευμένο αντιπρόσωπό του. 

Σημείωση 2. Διευκολύνσεις για την ελευθεροκοινωνία 
των διαπιστευμένων αντιπροσώπων, των συμβούλων 
τους και εισαγωγή του εξοπλισμού προβλέπεται στο Πα¬ 
ράρτημα 9- Διευκολύνσεις. Το να φέρουν επίσημο ή υπη¬ 
ρεσιακό διαβατήριο μπορεί να επιταχύνει την ελευθερο¬ 
κοινωνία. 

5.24.1 Θα επιτρέπεται οι σύμβουλοι, που βοηθούν έναν 
διαπιστευμένο αντιπρόσωπο κάτω από την επίβλεψή του, 
να συμμετέχουν στη διερεύνηση μέχρι το σημείο που να 
δίνει τη δυνατότητα να είναι αποτελεσματική η συμμετο¬ 
χή του (της) διαπιστευμένου (νης) αντιπροσώπου. 
Συμμετοχή 

5.25 Η συμμετοχή στη διερεύνηση θα παρέχει το δικαί¬ 
ωμα συμμετοχής σε όλες τις πτυχές της διερεύνησης, 
υπό τον έλεγχο του υπεύθυνου διερευνητή και κυρίως 
στην: 

α) Επίσκεψη στοντόποτου ατυχήματος, 
β) Εξέταση των συντριμμάτων. 

γ) Λήψη πληροφοριών από μάρτυρες και εισηγήσεις για 
το που θα περιστραφούν οι ερωτήσεις. 

δ) Πλήρη πρόσβαση σε όλο το σχετικό αποδεικτικό υλι¬ 
κό το συντομότερο δυνατόν, 
ε) Λήψη αντιγράφων όλων των σχετικών εγγράφων, 
ζ) Συμμετοχή σε ανάγνωση καταγραφέντων στοιχείων, 
η) Συμμετοχή σε διερευνητικές δραστηριότητες εκτός 
τόπου όπου συνέβη το ατύχημα όπως εξετάσεις εξαρτη¬ 
μάτων, τεχνικές ενημερώσεις, έλεγχοι και εξομοιώσεις. 

θ) Συμμετοχή σε συσκέψεις πάνω στην πρόοδο της διε- 
ρεύνησης, που περιλαμβάνουν συζητήσεις σχετικά με την 
ανάλυση, ευρήματα, αιτίες και συστάσεις ασφαλείας και 
ι) Υποβολή προτάσεων σχετικά με διάφορα στοιχεία της 
διερεύνησης. 

Ωστόσο, συμμετοχή Κρατών άλλων εκτός από τα Κρά¬ 
τη Νηολόγησης, Εκμεταλλευομένου, Σχεδιασμού και του 
Κράτους Κατασκευής μπορεί να περιοριστεί σε εκείνα τα 


θέματα τα οποία δίνουν δικαίωμα σε αυτά τα Κράτη να 
συμμετάσχουν όπως προβλέπεται στο 5.23. 

Σημείωση 1. Αναγνωρίζεται ότι ο τρόπος συμμετοχής 
θα υπόκειται στις διαδικασίες του Κράτους, στο οποίο η 
διερεύνηση ή μέρος της διεξάγεται. 

Σημείωση 2. Η συλλογή και καταγραφή των πληροφο¬ 
ριών δεν πρέπει να καθυστερεί περιμένοντας την άφιξη 
του διαπιστευμένου αντιπροσώπου. 

Σημείωση 3. Τίποτε σε αυτόν τον Κανόνα δεν εμποδίζει 
το Κράτος που διεξάγει τη διερεύνηση από το να αφήσει 
να επεκταθεί η συμμετοχή των αντιπροσώπων στη διε- 
ρεύνηση και παραπέρα από τους απαριθμούμένους το¬ 
μείς, στους οποίους δικαιωματικά συμμετέχουν. 
Υποχρεώσεις 

5.26 Ο διαπιστευμένος αντιπρόσωπος και οι σύμβουλοί 
του (της): 

α) Θα παρέχουν στο Κράτος που ενεργεί τη διερεύνηση 
όλες τις σχετικές πληροφορίες που διαθέτουν και 
β) Δεν θα δίνουν πληροφορίες για την πρόοδο και τα ευ¬ 
ρήματα της διερεύνησης χωρίς την ρητά εκφρασμένη συ¬ 
γκατάθεση του Κράτους που διεξάγει τη διερεύνηση. 

ΣΥΜΜΕΤΟΧΗ ΚΡΑΤΩΝ ΤΩΝ ΟΠΟΙΩΝ 
ΠΟΛΙΤΕΣ ΠΕΘΑΝΑΝ Ή ΤΡΑΥΜΑΤΙΣΘΗΚΑΝ ΣΟΒΑΡΑ 
Δικαιώματα και απόκτησή τους 

5.27 Σύσταση. Κράτος που έχει ειδικό ενδιαφέρον για 
ένα ατύχημα, οπουδήποτε συνέβη, λόγω θανάτων ή σο¬ 
βαρών τραυματισμών σε πολίτες του, ύστερα από υπο¬ 
βολή αίτησης, θα παίρνει άδεια από το Κράτος που διεξά¬ 
γει τη διερεύνηση να ορίσει έναν εμπειρογνώμονα που θα 
έχει δικαίωμα να: 

α) Επισκέπτεται τον τόπο του ατυχήματος, 
β) Έχει πρόσβαση στις σχετικές πραγματικές πληρο¬ 
φορίες. 

γ) Συμμετέχει στην αναγνώριση των θυμάτων, 
δ) Βοηθάει στη λήψη καταθέσεων από επιζώντες επιβά¬ 
τες που είναι πολίτες του Κράτους του εμπειρογνώμονα, 
και 

ε) Παίρνει αντίγραφο της Τελικής Έκθεσης. 

Το Κράτος που ζητάει τέτοια συμμετοχή θα δικαιολογεί 
στο Κράτος που διεξάγει τη διερεύνηση πού βασίζεται η 
αίτησή του. 

ΚΕΦΑΛΑΙΟ 6. 

ΕΚΘΕΣΗ 

Σημείωση 1. Το Προσάρτημα Β παρέχει έναν κατάλογο 
αποδεκτών ειδοποίησης και έκθεσης. 

Σημείωση 2. Οι προδιαγραφές αυτού του Κεφαλαίου 
μπορεί να απαιτούν τρεις ξεχωριστές εκθέσεις για κάθε 
ατύχημα ή συμβάν. Αυτές είναι: 

Αρχική Έκθεση 

Έντυπο στοιχείων Ατυχήματος/Συμβάντος 
Τελική Έκθεση 

Σημείωση 3. Οδηγίες σύνταξης Αρχικής Έκθεσης και 
εντύπου στοιχείων Ατυχήματος/Συμβάντος δίνονται στο 
Εγχειρίδιο περί Αναφορών Ατυχήματος/Συμβάντος (Ωοο 
9156) του ΙΟΑΟ. 

Σημείωση 4. Το Πόρισμα μπορεί να συντάσσεται μετρό- 
πο που θεωρείται ο πιο κατάλληλος για την περίσταση. 
Ωστόσο, ο τρόπος που παρουσιάζεται στο Προσάρτημα 
μπορεί να χρησιμοποιηθεί για καλύτερο αποτέλεσμα. 

ΑΡΧΙΚΗ ΕΚΘΕΣΗ 

ΕΥΘΥΝΗ ΤΟΥ ΚΡΑΤΟΥΣ ΠΟΥ 
ΔΙΕΞΑΓΕΙ ΤΗΝ ΔΙΕΡΕΥΝΗΣΗ-ΑΤΥΧΗΜΑΤΑ 
ΟΠΟΥΔΗΠΟΤΕ ΣΥΝΕΒΗΣΑΝ 

Αεροσκάφος πάνω από 2250 Κρ 

6.1 Όταν το εμπλεκόμενο σε ατύχημα α/φος, οπουδή¬ 
ποτε συνέβη, είναι μεγίστης μάζας πάνω από 2250 Κρ, τό¬ 
τε το Κράτος που διεξάγει τη διερεύνηση θα στέλνει την 
Αρχική Έκθεση στο: 

α) Κράτος Νηολόγησης ή Κράτος που συνέβη το περι¬ 
στατικό. 

β) Κράτος Εκμεταλλευόμενου. 

γ) Κράτος Σχεδιασμού. 

δ) Κράτος Κατασκευής. 

ε) Κάθε Κράτος που έδωσε σχετικές πληροφορίες, ση¬ 
μαντικές διευκολύνσεις ή εμπειρογνώμονες και 

ζ) Διεθνή Οργανισμό Πολιτικής Αεροπορίας. 

Αεροσκάφος 2250 Κ 0 ή λιγότερο 

6.2 Σύσταση. Όταν εμπλέκεται σε ατύχημα α/φος, που 
δεν καλύπτεται από το 6 . 1 , οπουδήποτε και αν συνέβη και 
όταν τίθεται θέμα πλοϊμότητας ή άλλο θέμα που θεωρεί¬ 
ται ότι ενδιαφέρει άλλα Κράτη, τότε το Κράτος που διε¬ 
ξάγει τη διερεύνηση θα στέλνει την Αρχική Έκθεση στο: 

α) Κράτος Νηολόγησης ή στο Κράτος που συνέβη το 
περιστατικό. 

β) Κράτος Εκμεταλλευόμενου. 

γ) Κράτος Σχεδιασμού. 

δ) Κράτος Κατασκευής και 

ε) Κάθε Κράτος που έδωσε σχετικές πληροφορίες, ση¬ 
μαντικές διευκολύνσεις ή εμπειρογνώμονες. 

ΤΥΠΟΣ ΚΑΙ ΑΠΟΣΤΟΛΗ ΤΗΣ ΑΡΧΙΚΗΣ ΕΚΘΕΣΗΣ 
Σημείωση. Βλέπε Εισαγωγική Σημείωση 3 
στο Κεφάλαιο 6 . 

Γλώσσα 

6.3 Η Αρχική Έκθεση θα υποβάλλεται στα Κράτη που 
πρέπει και στο Διεθνή Οργανισμό Πολιτικής Αεροπορίας 
σε μία από τις γλώσσες εργασίας του ΙΟΑΟ. 

Κωδικοποίηση 

6.4 Σύσταση. Αρχικές Εκθέσεις που απευθύνονται στο 
Διεθνή Οργανισμό Πολιτικής Αεροπορίας θα υποβάλλο¬ 
νται επίσης σε κώδικα. 

Αποστολή 

6.5 Η Αρχική Έκθεση θα στέλνεται με ταχυδρομείο 
εντός τριάντα ημερών από την ημερομηνία του ατυχήμα¬ 
τος, εκτός εάν έχει σταλεί μέχρι τότε το Έντυπο στοιχεί¬ 
ων Ατυχήματος/Συμβάντος. Όταν υπάρχουν θέματα, που 
επηρεάζουν άμεσα την ασφάλεια τότε η αρχική Έκθεση 
θα στέλνεται αμέσως μόλις αποκτηθούν οι πληροφορίες, 
με το πιο πρόσφορο και γρήγορο διαθέσιμο μέσο. 

ΕΝΤΥΠΟ ΣΤΟΙΧΕΙΩΝ ΑΤΥΧΗΜΑΤΟΣ/ΣΥΜΒΑΝΤΟΣ 
Σημείωση. Βλέπε Εισαγωγική Σημείωση 3 
στο Κεφάλαιο 6 

ΕΥΘΥΝΗ ΤΟΥ ΚΡΑΤΟΥΣ ΠΟΥ 
ΔΙΕΞΑΓΕΙ ΤΗ ΔΙΕΡΕΥΝΗΣΗ-ΑΤΥΧΗΜΑΤΑ 
ΟΠΟΥΔΗΠΟΤΕ ΣΥΝΕΒΗΣΑΝ 

Αεροσκάφος πάνω από 2250 Κρ 

6.6 Οπουδήποτε ένα ατύχημα συμβαίνει και όταν το 
εμπλεκόμενο α/φος έχει μέγιστη μάζα πάνω από 2250 Κρ, 
τότε το Κράτος που διεξάγει τη διερεύνηση θα στέλνει, το 


συντομότερο πρακτικά δυνατόν μετά την ολοκλήρωση 
της διερεύνησης, το Έντυπο στοιχείων Ατυχήματος/Συμ¬ 
βάντος στο Διεθνή Οργανισμό Πολιτικής Αεροπορίας. 

ΕΥΘΥΝΗ ΤΟΥ ΚΡΑΤΟΥΣ ΠΟΥ 
ΔΙΕΞΑΓΕΙ ΤΗ ΔΙΕΡΕΥΝΗΣΗ-ΣΥΜΒΑΝΤΑ 

ΟΠΟΥΔΗΠΟΤΕ ΣΥΝΕΒΗΣΑΝ 

Σημείωση. Ο τύπος των συμβάντων που έχουν ιδιαίτερο 
ενδιαφέρον για το Διεθνή Οργανισμό Πολιτικής Αεροπο¬ 
ρίας με σκοπό μελέτες πάνω στην πρόληψη ατυχημάτων 
υπάρχει σε κατάλογο στο Προσάρτημα Δ. 

Αεροσκάφος πάνω από 5700 Κρ 

6.7 Εάν ένα Κράτος διεξάγει διερεύνηση συμβάντος σε 
α/φος μέγιστης μάζας πάνω από 5700 Κρ τότε το Κράτος 
αυτό θα στέλνει, το συντομότερο πρακτικά δυνατόν μετά 
τη διερεύνηση, το Έντυπο στοιχείων Συμβάντος στο Διε¬ 
θνή Οργανισμό Πολιτικής Αεροπορίας, όταν η διερεύνη- 
ση έχει αποκαλύψει θέματα που ενδιαφέρουν άλλα Κρά¬ 
τη. 

ΕΥΘΥΝΗ ΤΟΥ ΚΡΑΤΟΥΣ ΠΟΥ ΔΙΕΞΑΓΕΙ 
ΤΗ ΔΙΕΡΕΥΝΗΣΗ-ΠΡΟΣΘΕΤΕΣ ΠΛΗΡΟΦΟΡΙΕΣ 

Ατυχήματα και συμβάντα οπουδήποτε συνέβησαν 

6.8 Σύσταση. Το Κράτος που διεξάγει τη διερεύνηση θα 
παρέχει σε άλλα Κράτη, ύστερα από αίτησή τους, τις σχε¬ 
τικές πληροφορίες εκτός από αυτές που δόθηκαν με το 
Έντυπο στοιχείων Ατυχήματος/Συμβάντος. 

ΤΕΛΙΚΗ ΕΚΘΕΣΗ 

ΕΥΘΥΝΗ ΤΟΥ ΚΡΑΤΟΥΣ ΠΟΥ 
ΔΙΕΞΑΓΕΙ ΤΗ ΔΙΕΡΕΥΝΗΣΗ 

Ανταλλαγή απόψεων 

6.9 Το Κράτος που διεξάγει τη διερεύνηση θα στέλνει 
ένα αντίγραφο του σχεδίου της Τελικής Έκθεσης στο 
Κράτος που άρχισε τη διαδικασία της διερεύνησης και σε 
όλα τα Κράτη που είχαν συμμετοχή στη διερεύνηση, πα- 
ρακαλώντας για τα σημαντικά και ουσιώδη σχόλιά τους 
επί του πορίσματος το συντομότερο δυνατόν. Εάν το 
Κράτος που διεξάγειτη διερεύνηση εντός εξήντα ημερών 
από την ημερομηνία αποστολής της αλληλογραφίας λαμ¬ 
βάνει σχόλια τότε ή θα τροποποιεί το σχέδιο της Τελικής 
Έκθεσης (Πορίσματος) ώστε να συμπεριλάβειτην ουσία 
των σχολίων που έλαβε, ή θα προσαρτά τα σχόλια στην 
Τελική Έκθεση. Εάντο Κράτος που διεξάγειτη διερεύνη- 
ση δεν λαμβάνει σχόλια εντός εξήντα ημερών, τότε θα εκ¬ 
δίδει την Τελική Έκθεση σύμφωνα με το 6.10, εκτός εάν 
έχει συμφωνηθεί παράταση αυτής της περιόδου από τα 
ενδιαφερόμενο Κράτη. 

Σημείωση 1. Σχόλια που πρέπει να επισυνάπτονται στην 
Τελική Έκθεση περιορίζονται σε μη εκδοτικές ειδικές τε¬ 
χνικές απόψεις της Τελικής Έκθεσης για τις οποίες δεν θα 
μπορούσε να επιτευχθεί συμφωνία. 

Σημείωση 2. Το Κράτος που διεξάγει τη διερεύνηση 
μπορεί να χρησιμοποιήσει το πιο πρόσφορο και γρήγορο 
διαθέσιμο μέσο όταν στέλνει το σχέδιο της Τελικής Έκ¬ 
θεσης στα Κράτη αποδέκτες, όπως Ραχ, οουπθΓ ή κατε- 
πείγον ταχυδρομείο. 

Κράτη Αποδέκτες 

6 .10 Η Τελική Έκθεση της διερεύνησης ατυχήματος θα 
στέλνεται με ελάχιστη δυνατή καθυστέρηση από το Κρά¬ 
τος που διεξάγειτη διερεύνηση στο: 

α) Κράτος που άρχισε τη διαδικασία της διερεύνησης. 
β) Κράτος Νηολόγησης, 
γ) Κράτος του Εκμεταλλευόμενου, 
δ) Κράτος Σχεδιασμού. 
ε) Κράτος Κατασκευής. 

ζ) Κάθε Κράτος που είχε θανάτους ή σοβαρούς τραυ¬ 
ματισμούς σε πολίτες του και 
η) Κάθε Κράτος που παρείχε σχετικές πληροφορίες, 
σημαντικές διευκολύνσεις ή εμπειρογνώμονες. 
Δημοσίευση της Τελικής Έκθεσης 

6.11 Για λόγους πρόληψης ατυχημάτων, το Κράτος που 
διεξάγει τη διερεύνηση ενός ατυχήματος θα δημοσιεύει 
την Τελική Έκθεση το συντομότερο δυνατό. 

6.11.1 Σύσταση. Για λόγους πρόληψης ατυχημάτων, το 
Κράτος που διεξάγει τη διερεύνηση ενός σοβαρού συμ¬ 
βάντος θα πρέπει να δημοσιεύσει την Τελική Έκθεση το 
συντομότερο δυνατό. 

Διεθνής κοινοποίηση της Τελικής Έκθεσης 

6.12 Όταν το Κράτος που έχει διεξάγει διερεύνηση σε 
ατύχημα, όπου εμπλέκεται α/φος μέγιστης μάζας πάνω 
από 5700 Κρ, οπουδήποτε συνέβη, έχει δημοσιεύσει 
την Τελική Έκθεση, τότε το ίδιο Κράτος θα στέλνει ένα 
αντίγραφο στο Διεθνή Οργανισμό Πολιτικής Αεροπο- 
ρίας. 

Σημείωση. Οποτεδήποτε είναι πρακτικά δυνατό η Τε¬ 
λική Έκθεση, που στέλνεται στον ΙΘΑΟ πρέπει να συ- 
ντάσσεται σε μία από τις γλώσσες εργασίας του Οργα¬ 
νισμού και με τον τρόπο που αναφέρεται στο Προσάρ¬ 
τημα. 

ΕΥΘΥΝΗ ΚΑΘΕ ΚΡΑΤΟΥΣ 
Δημοσίευση-Συγκατάθεση 

6.13 Τα Κράτη δεν πρέπει να κυκλοφορούν, δημοσιεύ¬ 
ουν ή παρέχουν πρόσβαση σε σχέδιο Έκθεσης ή οποιο- 
δήποτε τμήμα της, ή σε άλλα έγγραφα που ελήφθησαν 
κατά τη διάρκεια της διερεύνησης ατυχήματος ή συμβά¬ 
ντος, χωρίς τη ρητή συγκατάθεση του Κράτους που διε- 
ξήγαγε τη διερεύνηση, εκτός εάν το τελευταίο Κράτος 
έχει ήδη εκδώσει ή αποδεσμεύσει τέτοιες εκθέσεις ή έγ¬ 
γραφα. 

ΠΡΟΩΘΗΣΗ ΠΛΗΡΟΦΟΡΙΩΝ ΣΥΜΒΑΝΤΟΣ 

ΕΥΘΥΝΗ ΤΟΥ ΚΡΑΤΟΥΣ ΠΟΥ 
ΔΙΕΞΑΓΕΙ ΤΗ ΔΙΕΡΕΥΝΗΣΗ 

Θέματα που ενδιαφέρουν άλλα Κράτη 

6.14 Σύσταση. Αν ένα Κράτος διεξάγει διερεύνηση συμ¬ 
βάντος, στο οποίο υπάρχουν θέματα που θεωρούνται ότι 
ενδιαφέρουν άλλα Κράτη, τότε το Κράτος αυτό θα στέλ¬ 
νει τις σχετικές πληροφορίες, το συντομότερο δυνατόν, 
στα άλλα Κράτη. 

ΚΕΦΑΛΑΙΟ 7. 

ΜΕΤΡΑ ΠΡΟΛΗΨΗΣ ΑΤΥΧΗΜΑΤΩΝ 

Σημείωση. Οι προδιαγραφές σε αυτό το Κεφάλαιο 
εφαρμόζονται μόνο σε ατυχήματα και εκείνα τα συμβά¬ 
ντα, των οποίων η διερεύνηση έχει ήδη διεξαχθεί. Αντικει¬ 
μενικός σκοπός αυτών των προδιαγραφών είναι να προά¬ 
γουν την πρόληψη ατυχημάτων, με την άμεση ανταλλαγή 
πληροφοριών. 


ΕΥΘΥΝΗ ΤΟΥ ΚΡΑΤΟΥΣ ΠΟΥ 
ΔΙΕΞΑΓΕΙ ΤΗ ΔΙΕΡΕΥΝΗΣΗ 

Άμεση προληπτική ενέργεια 

7.1 Σε κάθε στάδιο της διερεύνησης ατυχήματος ή συμ¬ 
βάντος, οπουδήποτε συνέβη, η Αρχή διερεύνησης ατυχη¬ 
μάτων του Κράτους που διεξάγει τη διερεύνηση θα προ¬ 
τείνει στις κατάλληλες Αρχές, περιλαμβανομένων και αυ¬ 
τών των άλλων Κρατών, κάθε απαιτούμενη άμεση 
προληπτική ενέργεια ώστε να αποφευχθούν παρόμοια 
περιστατικά. 

Ανάλυση Έκθεσης - Προληπτικές ενέργειες 

7.2 Κράτος που διεξάγει διερευνήσεις ατυχημάτων ή 
συμβάντων, οπουδήποτε συνέβησαν, θα αναλύει τις πλη¬ 
ροφορίες που περιέχονται στα πορίσματά του περί ατυ¬ 
χημάτων/συμβάντων, ώστε να προσδιορίζει τις προληπτι¬ 
κές ενέργειες που απαιτούνται. 

Συστήματα Έκθεσης συμβάντων 

7.3 Σύσταση. Τα Κράτη θα πρέπει να καθιερώσουν τυ¬ 
ποποιημένα συστήματα Έκθεσης συμβάντων ώστε να δι¬ 
ευκολύνουν τη συλλογή πληροφοριών πάνω σε πραγμα¬ 
τικές ή δυνητικές ελλείψεις σε θέματα ασφαλείας. 

Σημείωση. Καθοδήγηση σχετιζόμενη με υποχρεωτικά 
αλλά και με εθελοντικά Κρατικά συστήματα Έκθεσης 
συμβάντων αναφέρεται στο Εγχειρίδιο Πρόληψης Ατυχη¬ 
μάτων του ΙΘΑΟ (Οοο9422). 

Συστήματα βάσης δεδομένων 

7.4 Σύσταση. Όταν είναι πρακτικά δυνατό, τα Κράτη θα 
καθιερώνουν συστήματα, που θα περιλαμβάνουν βάσεις 
δεδομένων, ώστε να διευκολύνεται η αποτελεσματική 
ανάλυση των πληροφοριών που έχουν συγκεντρωθεί από 
τις διερευνήσεις ατυχημάτων και συμβάντων, οπουδήπο¬ 
τε συνέβησαν. Τα συστήματα βάσης δεδομένων θα πρέ¬ 
πει να είναι τυποποιημένα ώστε να διευ κολύνεται η ανταλ¬ 
λαγή δεδομένων. 

Σημείωση. Καθοδηγητικό υλικό σχετιζόμενο με την 
προδιαγραφή για τέτοιες βάσεις δεδομένων θα παρέχε¬ 
ται από τον ΙΘΑΟ εάν του ζητηθεί από τα Κράτη. 

Συστάσεις ασφαλείας-Αποστολή 

7.5 Ένα Κράτος, το οποίο διεξάγει διερευνήσεις ατυχη¬ 
μάτων ή συμβάντων οπουδήποτε συνέβησαν, καθώς και 
κάθε Κράτος που διατηρεί σύστημα Έκθεσης συμβά¬ 
ντων, θα στέλνει, όταν χρειάζεται, οποιεσδήποτε συστά¬ 
σεις ασφαλείας προκύπτουν από τις διερευνήσεις του, 
στις Αρχές διερεύνησης ατυχημάτων άλλων ενδιαφερο¬ 
μένων Κρατών καθώς και στον ΙΘΑΟ, όταν εμπλέκονται 
έγγραφα του ΙΘΑΟ. 

Σημείωση. Όταν Τελικές Εκθέσεις περιέχουν συστά¬ 
σεις ασφαλείας που απευθύνονται στον ΙΘΑΟ, λόγω του 
ότι εμπλέκονται έγγραφα του ΙΘΑΟ, τότε αυτές οι Εκθέ¬ 
σεις θα συνοδεύονται από επιστολή, που θα σκιαγραφεί 
την προτεινόμενη ειδική ενέργεια. 

ΕΥΘΥΝΗ ΕΝΟΣ ΚΡΑΤΟΥΣ ΠΟΥ 
ΛΑΜΒΑΝΕΙ ΣΥΣΤΑΣΕΙΣ ΑΣΦΑΛΕΙΑΣ 

Ενέργειες επί συστάσεων ασφαλείας 

7.6 Ένα Κράτος που είναι αποδέκτης συστάσεων ασφα¬ 
λείας ή άλλων προτάσεων για ανάληψη προληπτικής 
ενέργειας, θα ενημερώνει το Κράτος που προτείνει, για 
την προληπτική ενέργεια που έκανε ή έχει υπόψη να κά¬ 
νει, ή τους λόγους γιατί δεν θα κάνει καμιά ενέργεια. 

ΠΑΡΑΡΤΗΜΑ. ΤΡΟΠΟΣ ΣΥΝΤΑΞΗΣ 
ΤΗΣ ΤΕΛΙΚΗΣ ΕΚΘΕΣΗΣ 

(Βλέπε Κεφάλαιο 6) 

ΣΚΟΠΟΣ 

Ο σκοπός αυτού του τρόπου σύνταξης είναι να παρου¬ 
σιάζεται η Τελική Έκθεση με εύχρηστο και ομοιόμορφο 
τρόπο. 

Λεπτομερής καθοδήγηση πάνω στη σύνταξη κάθε τμή¬ 
ματος της Τελικής Έκθεσης παρέχεται στο Εγχειρίδιο 
Διερεύνησης Αεροπορικών Ατυχημάτων του ΙΟΑΟ (ϋοο 
6920). 

ΤΡΟΠΟΣ ΣΥΝΤΑΞΗΣ 

Τίτλος. Η Τελική Έκθεση αρχίζει με τίτλο που περιλαμ¬ 
βάνει: 

Το όνομα του εκμεταλλευόμενου, του κατασκευαστή, 
το μοντέλο, την εθνικότητα και τα στοιχεία νηολόγησης 
του α/φους τον τόπο και την ημερομηνία του ατυχήματος 
ή του συμβάντος. 

Περίληψη. Τον τίτλο ακολουθεί μία περίληψη που περι¬ 
γράφει συνοπτικά όλες τις πληροφορίες σχετικά με: 

την ειδοποίηση των εθνικών και ξένων Αρχών για το ατύ¬ 
χημα, τα στοιχεία της Αρχής που διεξάγει τη διερεύνηση 
και της διαπιστευμένης αντιπροσώπευσης, την οργάνω¬ 
ση της διερεύνησης, την Αρχή που δημοσιεύει την Έκθε¬ 
ση και την ημερομηνία έκδοσης. 

Και καταλήγει με μια σύντομη ανασκόπηση των περι¬ 
στατικών, που οδήγησαν στο ατύχημα. 

Κύριο μέρος. Το κύριο μέρος της Τελικής Έκθεσης πε¬ 
ριλαμβάνει τις ακόλουθες κύριες επικεφαλίδες: 

1. Πραγματικά γεγονότα 

2. Ανάλυση 

3. Συμπεράσματα 

4. Συστάσεις ασφαλείας 

Ενώ κάθε επικεφαλίδα αποτελείται από έναν αριθμό 
υπο-επικεφαλίδων, όπως περιγράφονται παρακάτω. 

Προσαρτήματα. Να περιλαμβάνονται όπου έχουν 
εφαρμογή. 

Σημείωση. Συντάσσοντας μια Τελική Έκθεση, κατ’ αυ¬ 
τόν τον τρόπο, βεβαιωθείτε ότι: 

α) Περιλαμβάνονται, κάτω από κάθε κατάλληλη επικε¬ 
φαλίδα, όλες οι σχετικές πληροφορίες γιατην κατανόηση 
των πραγματικών γεγονότων, της ανάλυσης και των συ¬ 
μπερασμάτων. 

β) Όπου δεν υπάρχει πληροφόρηση σχετικά με τα θέ¬ 
ματα που αναφέρονται στο 1.- Πραγματικά γεγονότα - ή 
οι πληροφορίες είναι άσχετες με τις περιστάσεις που 
οδήγησαν στο ατύχημα, τότε θα περιλαμβάνεται μια ση¬ 
μείωση για αυτό κάτω από τις κατάλληλες υπο-επικεφα- 
λίδες. 

1. ΠΡΑΓΜΑΤΙΚΑ ΓΕΓΟΝΟΤΑ 

1.1 Ιστορικό της πτήσης. Μια σύντομη αφήγηση που δί¬ 
νει τις παρακάτω πληροφορίες: 

- Αριθμό πτήσης, είδος πτήσης, τελευταίο σημείο ανα¬ 
χώρησης, ώρα αναχώρησης (τοπική ώρα ή υΤΟ), σημείο 
προτιθέμενης προσγείωσης. 

- Προετοιμασία πτήσης, περιγραφή της πτήσης και γε¬ 
γονότα, που οδηγούν στο ατύχημα, συμπεριλαμβανομέ- 
νης και της αναπαράστασης του σημαντικού τμήματος 
του ίχνους πτήσης, αν χρειάζεται. 


-Τοποθεσία (γεωγρ.πλάτος,γεωγρ. μήκος, υψόμετρο), 
ώρα που έγινε το ατύχημα (τοπική ώρα ή υΤΘ), αν ήταν 
ημέρα ή νύκτα. 

1.2 Τ ραυματισμοί προσώπων. 

Συμπλήρωση του παρακάτω (με αριθμούς): 

τραυματισμοί πλήρωμα επιβάτες άλλοι 

Θάνατοι 

Σοβαροί 

Ελαφρείς/κανείς 

Σημείωση. Στους θανάσιμους τραυματισμούς περιλαμ¬ 
βάνονται όλοι οι θάνατοι που θεωρούνται άμεσο αποτέ¬ 
λεσμα τραυματισμών κατά το ατύχημα. 

Ο ορισμός του σοβαρού τραυματισμού υπάρχει στο Κε¬ 
φάλαιο 1 του Παραρτήματος. 

1.3 Ζημιές α/φους. Σύντομη αναγραφή των ζημιών, που 
υπέστη το α/φος κατά το ατύχημα (ολική καταστροφή, 
ουσιώδεις ζημιές, ελαφρές ζημιές, καθόλου ζημιές). 

1.4 Άλλες ζημιές. Συνοπτική περιγραφή ζημιώνπάνω σε 
αντικείμενα διαφορετικά από το α/φος. 

1.5 Πληροφορίες πληρώματος: 

α) Σχετικές πληροφορίες για κάθε μέλος του πληρώμα¬ 
τος που περιλαμβάνουν: Ηλικία, ισχύ πτυχίων, ικανότη¬ 
τες, υποχρεωτικούς ελέγχους, πτητική πείρα (ολική και 
επί του τύπου) και σχετικές πληροφορίες πάνω στο χρό¬ 
νο απασχόλησήςτου. 

β) Σύντομη Έκθεση των προσόντων και της εμπειρίας 
των άλλων μελών του πληρώματος. 

γ) Κατάλληλες πληροφορίες, που αφορούν άλλο προ¬ 
σωπικό, όπως υπηρεσίες εναερίου κυκλοφορίας, συντή¬ 
ρηση, κ.λ.π., όταν αυτές έχουν σχέση με το ατύχημα. 

1.6 Πληροφορίες αεροσκάφους 

α) Σύντομη αναφορά στην πλοϊμότητα και τη συντήρη¬ 
ση του α/φους (πρέπει να περιλαμβάνονται οι ελλείψεις 
που ήταν γνωστές από πριν και κατά τη διάρκεια της πτή¬ 
σης, εάν έχουν σχέση με το ατύχημα). 

β) Σύντομη αναφορά πάνω στη λειτουργία, αν σχετίζε¬ 
ται, και αν η μάζα και το κέντρο βάρους ήταν μέσα στα 
προβλεπόμενα όρια κατά τη διάρκεια της φάσης λειτουρ¬ 
γίας που σχετίζεται με το ατύχημα. (Εάν όχι και εάν είχε 
κάποια σχέση με το ατύχημα, δώστε λεπτομέρειες). 

γ) Τύπος του καυσίμου που χρησιμοποιήθηκε. 

1.7 Μετεωρολογικές πληροφορίες 

α) Σύντομη αναφορά πάνω στις μετεωρολογικές συν¬ 
θήκες ανάλογα με τις περιστάσεις, που να περιλαμβάνει 
πρόγνωση και πραγματικές συνθήκες, καθώς και τη δυ¬ 
νατότητα παροχής μετεωρολογικής ενημέρωσης στο 
πλήρωμα. 

β) Συνθήκες φυσικού φωτισμού την ώρα του ατυχήμα¬ 
τος (ηλιοφάνεια, σεληνόφως, λυκόφως, κ.τ.λ.). 

1.8 Αεροναυτιλιακά βοηθήματα. Σχετικές πληροφορίες 
πάνω στα διαθέσιμα ναυτιλιακά βοηθήματα, συμπεριλαμ¬ 
βανομένων και βοηθημάτων προσγείωσης όπως ΙΙ_3, 
ΜΙ_5, ΝϋΒ, ΡΑΒ, νΟΒ, ορατών βοηθημάτων εδάφους, 
κλπ., καθώς και στην αποτελεσματικότητάτουςτη συγκε¬ 
κριμένη στιγμή. 

1.9 Επικοινωνίες. Σχετικές πληροφορίες πάνω στην κι¬ 
νητή και σταθερή υπηρεσία αεροναυτικών επικοινωνιών, 
καθώς και στην αποτελεσματικότητάτους. 

1.10 Πληροφορίες αεροδρομίου. Σχετικές πληροφο¬ 
ρίες για το αεροδρόμιο, τις διευκολύνσεις και την κατά¬ 
στασή του, ή γιατην περιοχή προσγείωσης ή απογείωσης 
αν δεν πρόκειται για αεροδρόμιο. 

1.11 Αποτυπωτές πτήσης. Θέση στο α/φος των έγκατα- 




7966 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στάσεων αποτυπωτή πτήσης, κατάσταση στην οποία βρέ¬ 
θηκαν και τα σχετικά διαθέσιμα δεδομένα από αυτούς. 

1.12 Πληροφορίες συντριμμάτων και πρόσκρουσης. 
Γενικές πληροφορίες για την τοποθεσία του ατυχήματος 
και για το σχέδιο διασποράς των συντριμμάτων διαπιστω¬ 
μένες αστοχίες υλικού ή δυσλειτουργίες εξαρτημάτων 
που αποκαλύφθηκαν. Λεπτομέρειες που αφορούντηντο- 
ποθεσία και την κατάσταση των διαφόρων τμημάτων από 
τα συντρίμμια κανονικά δεν απαιτούνται, εκτός αν είναι 
απαραίτητο να δειχθεί ότι το α/φος διαλύθηκε πριν από 
την πρόσκρουση. Διαγράμματα, χάρτες και φωτογρα¬ 
φίες μπορούν να περιλαμβάνονται σε αυτό το τμήμα ή να 
επισυνάπτονται στα Προσαρτήματα. 

1.13 Ιατρικές και παθολογικές πληροφορίες. Σύντομη 
περιγραφή των αποτελεσμάτων της διερεύνησης που 
διενεργήθηκε και σχετικά διαθέσιμα δεδομένα από αυ¬ 
τήν. 

Σημείωση. Ιατρικές πληροφορίες σχετιζόμενες με άδει¬ 
ες πληρώματος πτήσης πρέπει να περιλαμβάνονται στο 
1.5- Πληροφορίες πληρώματος πτήσης. 

1.14 Πυρκαϊά. Εάν εκδηλώθηκε πυρκαϊά, πληροφορίες 
για το είδος της καθώς και για τον εξοπλισμό πυρόσβε¬ 
σης, που χρησιμοποιήθηκε και την αποτελεσματικότητά 
του. 

1.15 Διαδικασίες επιβίωσης. Σύντομη περιγραφή της 
έρευνας, εγκατάλειψης του σκάφους και διάσωσης, θέση 
του πληρώματος και των επιβατών σε συσχετισμό με τα 
τραύματα που υπέστησαν, αστοχία δομικών στοιχείων 
όπως καθίσματα και προσαρτήματα στις ζώνες ασφαλεί¬ 
ας. 

1.16 Δοκιμές και έρευνες. Σύντομες αναφορές πάνω 
στα αποτελέσματα δοκιμών και ερευνών. 

1.17 Οργανωτικές και διοικητικές πληροφορίες. Σχετι¬ 
κές πληροφορίες, που αφορούν οργανισμούς και τον 
τρόπο που διοικούνται στο μέτρο, που αυτό επηρεάζει τη 
λειτουργία του α/φους. Οι οργανισμοί περιλαμβάνουν, 
για παράδειγμα, τον εκμεταλλευόμενο, τις υπηρεσίες 
εναερίου κυκλοφορίας, αεροδιάδρομο, αεροδρόμιο και 
μετεωρολογικές υπηρεσίες και την αρχή που τους συντο¬ 
νίζει. Οι πληροφορίες μπορεί να περιέχουν, αλλά να μην 
περιορίζονται μόνο σε αυτά, τη δομή της οργάνωσης και 
λειτουργίες, πόρους, οικονομική κατάσταση, πολιτική δι¬ 
οίκησης και πρακτικές καθώς και το ρυθμιστικό πλαίσιο. 

1.18 Συμπληρωματικές πληροφορίες. Σχετικές πληρο¬ 
φορίες που δεν περιλαμβάνονται ήδη στα 1.1 και 1.17. 

1.19 Χρήσιμη ή αποτελεσματική τεχνική διερεύνησης. 
Όταν έχουν χρησιμοποιηθεί χρήσιμες ή αποτελεσματικές 
τεχνικές κατά τη διερεύνηση, τότε περιγράψτε σύντομα 
το λόγο για τον οποίο χρησιμοποιήθηκαν και αναφερθεί¬ 
τε εδώ στα κύρια χαρακτηριστικά καθώς και στην περι¬ 
γραφή των αποτελεσμάτων κάτω από τις κατάλληλες 
υπο-επικεφαλίδες 1.1 μέχρι 1.18. 

2. ΑΝΑΛΥΣΗ 

Αναλύστε, κατάλληλα, μόνο τις πληροφορίες που πε- 
ριέχονται στο 1 .-Πραγματικές πληροφορίες - και οι οποί¬ 
ες είναι σχετικές με τον προσδιορισμό των διαπιστώσεων 
και των αιτίων. 

3. ΣΥΜΠΕΡΑΣΜΑΤΑ 

Δώστε κατάλογο ευρημάτων και αιτίων που αποδείχθη¬ 
καν κατά τη διερεύνηση. 


Ο κατάλογος των αιτίων θα πρέπει να περιλαμβάνει τις 
άμεσες αλλά και τις βαθύτερες αιτίες. 

4. ΣΥΣΤΑΣΕΙΣ ΑΣΦΑΛΕΙΑΣ 

Σύντομα αναφέρατε, κατάλληλα, κάθε σύσταση που 
έγινε με σκοπό την πρόληψη ατυχημάτων και οποιαδήπο¬ 
τε συνεπαγόμενη διορθωτική ενέργεια. 

ΠΑΡΑΡΤΗΜΑΤΑ 

Συμπεριλάβετε, κατάλληλα, κάθε άλλη σχετική πληρο¬ 
φορία που θεωρείται απαραίτητη για την πλήρη κατανόη¬ 
ση της Έκθεσης. 

ΠΡΟΣΑΡΤΗΜΑΤΑ ΣΤΟ ΠΑΡΑΡΤΗΜΑ 13 

Αυτά τα προσαρτήματα δεν συνιστούν μέρος του Πα¬ 
ραρτήματος 13 - (Διερεύνηση Αεροπορικών Ατυχημάτων 
και Συμβάντων). 

Το υλικό που περιέχεται εδώ προορίζεται να βοηθήσει 
στην εφαρμογή του Παραρτήματος 13. 

ΠΡΟΣΑΡΤΗΜΑ Α. ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ 

ΤΟΥ ΚΡΑΤΟΥΣ ΤΟΥ ΕΚΜΕΤΑΛΛΕΥΟΜΕΝΟΥ ΣΧΕΤΙΚΑ 
ΜΕ ΑΤΥΧΗΜΑΤΑ Ή ΣΥΜΒΑΝΤΑ ΟΠΟΥ ΕΜΠΛΕΚΟΝΤΑΙ 
ΑΕΡΟΣΚΑΦΗ ΝΟΙΚΙΑΣΜΕΝΑ, ΝΑΥΛΩΜΕΝΑ 
Ή ΑΠΟ ΑΝΤΑΛΛΑΓΗ 

Οι Κανόνες και οι Συνιστώμενες πρακτικές του Παραρ¬ 
τήματος 13 (Διερεύνηση Αεροπορικών Ατυχημάτων και 
Συμβάντων) αναπτύχθηκαν όταν το Κράτος Νηολόγησης 
και το Κράτος του Εκμεταλλευόμενου κανονικά ήταν τα 
ίδια. Τα τελευταία χρόνια, ωστόσο, έχουν αναπτυχθεί διε¬ 
θνείς διακανονισμοί, που αφορούν ενοικίαση και ανταλ¬ 
λαγή αεροσκαφών ώστε σε πολλά περιστατικά το Κράτος 
του Εκμεταλλευόμενου είναι διαφορετικό από το Κράτος 
Νηολόγησης. 

Οι διακανονισμοί ενοικίασης ή ανταλλαγής μερικές 
φορές περιλαμβάνουν και τη διάθεση πληρωμάτων 
πτήσης από το Κράτος Νηολόγησης. Ωστόσο, πιο συ¬ 
χνά, τα πληρώματα πτήσης διατίθενται από το Κράτος 
του Εκμεταλλευόμενου και η εκμετάλλευση του α/φους 
γίνεται σύμφωνα με την εθνική νομοθεσία του Κράτους 
του Εκμεταλλευόμενου. Επίσης, μπορεί να προκύψει 
από αυτούς τους διακανονισμούς ποικιλία διακανονι¬ 
σμών για την πλοϊμότητα. Την ευθύνη για την πλοϊμότη- 
τα μπορεί να την έχει, ολικά ή μερικά, το Κράτος του Εκ¬ 
μεταλλευόμενου ή το Κράτος Νηολόγησης. Μερικές 
φορές ο Εκμεταλλευόμενος, συμμορφούμενος με το 
σύστημα ελέγχου πλοϊμότητας που έχει καθοριστεί από 
το Κράτος Νηολόγησης, κάνειτη συντήρηση και κρατά- 
ει αρχείο. 

Στην περίπτωση ατυχήματος ή συμβάντος, είναι σημα¬ 
ντικό ότι κάθε Κράτος που έχει αναλάβει ευθύνη για την 
ασφάλεια ενός α/φους έχει το δικαίωμα να παίρνει μέρος 
σε μια διερεύνηση, τουλάχιστον σε ότι αφορά τη συγκε¬ 
κριμένη ευθύνη. Είναι επίσης σημαντικό ότι το Κράτος 
που διεξάγει τη διερεύνηση να έχει ταχεία πρόσβαση σε 
άλατα έγγραφα και σε άλλες πληροφορίες σχετικές με τη 
συγκεκριμένη διερεύνηση. 

Όταν η τοποθεσία που έγινε το ατύχημα ή το συμβάν 
δεν μπορεί να προσδιοριστεί επακριβώς για το αν ανή¬ 
κει ή όχι στην επικράτεια ενός άλλου Κράτους, τότε το 
Κράτος του Εκμεταλλευόμενου, ύστερα από διαβου- 
λεύσεις με το Κράτος Νηολόγησης, θα αποδέχεται 
πλήρη ή μερική ευθύνη για τη διεξαγωγή της διερεύνη- 
σης. 

ΠΡΟΣΑΡΤΗΜΑ Β. 

ΚΑΤΑΛΟΓΟΣ ΑΠΟΔΕΚΤΩΝ ΕΙΔΟΠΟΙΗΣΗΣ 
ΚΑΙ ΕΚΘΕΣΗΣ 

Σημείωση. Σε αυτόν τον κατάλογο οι ακόλουθοι όροι 
έχουν το νόημα που αναφέρεται παρακάτω: 

- Διεθνή συμβάντα: Ατυχήματα και σοβαρά συμβάντα, 
που συμβαίνουν στην επικράτεια ενός Συμβαλλόμενου 


Κράτους επί α/φους νηολογημένου σε άλλο Συμβαλλό¬ 
μενο Κράτος. 

- Εσωτερικά συμβάντα: Ατυχήματα και σοβαρά συμβά¬ 
ντα, που συμβαίνουν στην επικράτεια του Κράτους Νηο¬ 
λόγησης. 

- Άλλα συμβάντα: Ατυχήματα και σοβαρά συμβάντα, που 
συμβαίνουν στην επικράτεια ενός μη Συμβαλλόμενου Κρά¬ 
τους, ή έξω από την επικράτεια οποιουδήποτε Κράτους. 


1. ΕΙΔΟΠΟΙΗΣΗ-ΑΤΥΧΗΜΑΤΑ ΚΑΙ ΣΟΒΑΡΑ ΣΥΜΒΑΝΤΑ 


Από 

Για 

Αποδέκτης 

Παραπομπή 
στο Παράρτημα 

13 

Κράτος του 
Περιστατικού 

Διεθνή συμβάντα : 
Όλα τα α/φη 

Κράτος Νηολόγησης 

Κράτος Εκμεταλλευόμενου 
Κράτος Σχεδιασμού 

Κράτος Κατασκευής 

ΙΟΑΟ (όταν το α/φος είναι 
πάνω από 2250 Κρ) 

4.1 

Κράτος 

Νηολόγησης 

Εσωτερικά και 
άλλα συμβάντα: 
Α/φη πάνω από 
2250 Κρ 

Κράτος Εκμεταλλευόμενου 
Κράτος Σχεδιασμού 

Κράτος Κατασκευής 

ΙΌΑΟ 

4.7 

Κράτος 

Νηολόγησης 

Εσωτερικά και 
άλλα συμβάντα: 
Α/φη 2250 Κ 9 ή 
λιγότερο 

Όμοια όπως παραπάνω, 
εκτός από ΙΟΑΟ 

4.7.1 

3. ΕΚΘΕΣΗ ΑΤΥΧΗΜΑΤΟΣ 
Ατυχήματα οπουδήποτε συνέβησαν 


Από 

Τύπος Έκθεσης 

Αφορά 

Αποδέκτης 

Παραπομπή 

στο 

Παράρτημα 

13 

Κράτος που 
διεξάγει τη 
διερεύνηση 

ΑΡΧΙΚΗ ΕΚΘΕΣΗ 

Α/φος πάνω 
από2250 Κ 9 

Κράτος Νηολόγησης ή 
Κράτος του Περιστατικού 
Κράτος Εκμεταλλευόμενου 
Κράτος Σχεδιασμού 

Κράτος Κατασκευής 

Κράτος που παρέχει 
πληροφορίες, σημαντικές 
διευκολύνσεις ή 
εμπειρογνώμονες ΙΟΑΟ 

6.1 



Α/φος 2250 Κ 9 
ή λιγότερο εάν 
αφορά 
πλοϊμότητα ή 
ενδιαφέροντα 
θέματα 

Όμοια όπως παραπάνω, 
εκτός από ΙΟΑΟ 

6.2 


ΕΝΤΥΠΟ 

ΣΤΟΙΧΕΙΩΝ 

ΑΤΥΧΗΜΑΤΟΣ 

Α/φος πάνω 
από2250 Κ 9 

ΙΟΑΟ 

6.6 


ΤΕΛΙΚΗ ΕΚΘΕΣΗ 

Όλα τα α/φη 

Κράτος που άρχισε τη 
διαδικασία της διερεύνησης 
Κράτος Νηολόγησης 

Κράτος Εκμεταλλευόμενου 
Κράτος Σχεδιασμού 

Κράτος Κατασκευής 

Κράτος που ενδιαφέρεται 
λόγω θανάτου πολιτών του 
Κράτος που παρέχει 
πληροφορίες, σημαντικές 
διευκολύνσεις ή 
εμπειρογνώμονες ΙΟΑΟ 

6.10 

6.12 

3. ΕΚΘΕΣΗ ΣΥΜΒΑΝΤΟΣ 
Συμβάντα οπουδήποτε συνέβησαν (όταν διερευνώνται) 


Από 

Τύπος Έκθεσης 

Αφορά 

Αποδέκτης 

Παραπομπή 

στο 

Παράρτημα 

13 

Κράτος 

που 

διεξάγει τη 
διερεύνηση 

ΕΝΤΥΠΟ 

ΣΤΟΙΧΕΙΩΝ 

ΣΥΜΒΑΝΤΩΝ 

Α/φος πάνω 
από5700 Κ 9 . εάν 
περιέχονται 
σημαντικά θέματα 
για άλλα Κράτη 

ΙΟΑΟ 

6.7 


ΠΛΗΡΟΦΟΡΙΕΣ 

ΣΥΜΒΑΝΤΟΣ 

Όλα τα α/φη, εάν 
περιέχονται 
σημαντικά θέματα 
για άλλα Κράτη 

Ενδιαφερόμενο 

Κράτη 

6.14 


ΠΡΟΣΑΡΤΗΜΑ Γ. 

ΑΝΤΑΛΛΑΓΗ ΤΕΛΙΚΩΝ ΕΚΘΕΣΕΩΝ ΜΕΤΑΞΥ ΚΡΑΤΩΝ 

ΚΑΙ ΔΗΜΟΣΙΕΥΣΗ ΚΑΤΑΛΟΓΟΥ ΤΕΛΙΚΩΝ ΕΚΘΕΣΕΩΝ 
ΠΟΥ ΕΧΟΥΝ ΔΙΑΘΕΣΙΜΕΣ ΤΑ ΚΡΑΤΗ 

ΑΝΤΑΛΛΑΓΗ ΤΕΛΙΚΩΝ ΕΚΘΕΣΕΩΝ 
ΜΕΤΑΞΥ ΚΡΑΤΩΝ 

Η αποτελεσματικότητα της πρόληψης ατυχημάτων 
εξαρτάται πάρα πολύ από την ταχύτητα με την οποία γί¬ 
νεται η πληροφόρηση πάνω στα ατυχήματα. 

Για ποικίλους λόγους οι Τελικές Εκθέσεις των ατυχημά¬ 
των μπορούν να δημοσιεύονται στην έκδοση του ΙΟΑΟ, 
Ανασκόπηση Ατυχημάτων Αεροσκαφών μόνο ύστερα από 
δύο ή τρία χρόνια από την ημερομηνία του ατυχήματος. 

Σε μια προσπάθεια να περιορίσουν αυτήν την καθυστέ¬ 
ρηση, μερικά Κράτη διανέμουντις αφηγηματικές τους Τε¬ 
λικές Εκθέσεις τόσο για εσωτερικά όσο και για διεθνή 
ατυχήματα, όχι μόνο στα Κράτη αποδέκτες, που προσ¬ 
διορίζονται στο 6.10 του Παραρτήματος αλλά επίσης σε 
πολλά άλλα Κράτη. 

Για να επιταχυνθεί η ανταλλαγή των πληροφοριών για 
ατυχήματα/συμβάντα άλατα Κράτη ενθαρρύνονταιτα μέ¬ 
γιστα ώστε να διανέμουν τις Τελικές Εκθέσεις τους για 
εσωτερικά καθώς και για διεθνή ατυχήματα σε άλλα Κρά¬ 
τη. Αυτές οι αναφορές κατά προτίμηση θα ετοιμάζονται 
σύμφωνα με τον τρόπο που φαίνεται στο Κεφάλαιο «Τύ¬ 
πος Σύνταξης της Τελικής Έκθεσης» του Παραρτήματος 
13 και σε μια από τις γλώσσες εργασίας του ΙΘΑΟ, ή στην 
αρχική γλώσσα που χρησιμοποιήθηκε. 

ΚΑΤΑΛΟΓΟΣ ΤΕΛΙΚΩΝ ΕΚΘΕΣΕΩΝ 
ΠΟΥ ΕΧΟΥΝ ΔΙΑΘΕΣΙΜΕΣ ΤΑ ΚΡΑΤΗ 

Με την έναρξη εφαρμογής του συστήματος υποβολής 
του Εντύπου στοιχείων Ατυχήματος/Συμβάντος (ΑϋΒΕΡ) 
τα Κράτη είναι κανονικά ενήμερα για ατυχήματα ή συμβά¬ 


ντα οπουδήποτε συνέβησαν μέσω της Περίληψης ΙΘΑΟ 
ΑϋΒΕΡ. Ωστόσο, η πληροφόρηση που περιέχεται σε αυ¬ 
τή την περίληψη είναι μάλλον σύντομη και θα βοηθούσε 
τα Κράτη τα οποία ζητούν πιο λεπτομερή πληροφόρηση 
με αφηγηματικό τρόπο, να μάθουν ποιες Τελικές Εκθέ¬ 
σεις διαθέτει κάθε άλλο Κράτος ώστε να μπορούν να ζη¬ 
τήσουν αντίγραφα αυτών των Εκθέσεων. 

Γι’ αυτό το λόγο όλα τα Κράτη προτρέπονται να στέλ¬ 
νουν στον ΙΘΑΟ σε εξάμηνη βάση έναν κατάλογο Τελικών 
Εκθέσεων οι οποίες έχουν γίνει διαθέσιμες στις αρμόδιες 
διοικήσεις τους κατά τους προηγούμενους έξη μήνες και 
οι οποίες θα μπορούσαν να διανεμηθούν σε άλλα Κράτη 
ύστερα από αίτησή τους. 

Αυτός ο κατάλογος πρέπει να στέλνεται σε μία από τις 
γλώσσες εργασίας του ΙΘΑΟ και θα πρέπει να παρέχει τις 
παρακάτω πληροφορίες: 

- Όνομα του σχετικού Εκμεταλλευόμενου (εάν είναι επι¬ 
θυμητό). 

- Κατασκευαστή, τύπο, χαρακτηριστικά νηολογίου του 
α/φους. 

- Μέρος και ημερομηνία του Περιστατικού 

- Τύπο του Περιστατικού και 

- Γλώσσα (ες) στην (στις) οποία (ες) η Τελική Έκθεση εί¬ 
ναι διαθέσιμη. 

ΠΡΟΣΑΡΤΗΜΑ Δ. 

ΚΑΤΑΛΟΓΟΣ ΠΑΡΑΔΕΙΓΜΑΤΩΝ 
ΣΟΒΑΡΩΝ ΣΥΜΒΑΝΤΩΝ 

1. Ο όρος «σοβαρό συμβάν» έχει ορισθεί στο Κεφάλαιο 
1 ως εξής: 

Σοβαρό συμβάν. Ένα συμβάν στο οποίο περιλαμβάνο¬ 
νται καταστάσεις, που δείχνουν ότι παρά λίγο θα συνέ- 
βαινε ατύχημα. 

2. Τα συμβάντα που αναφέρονται στον κατάλογο είναι 
τυπικά παραδείγματα συμβάντων, τα οποία πιθανόν να εί- 

ναι σοβαρά συμβάντα. Ο κατάλογος δεν εξαντλεί όλες τις 
περιπτώσεις και χρησιμεύει μόνον σαν καθοδήγηση για 
τον ορισμό του σοβαρού συμβάντος. 

Παραλίγο συγκρούσεις που απαιτούν ελιγμό αποφυγής 
για να αποφευχθεί σύγκρουση ή επικίνδυνη κατάσταση ή 
όταν μία ενέργεια αποφυγής θα ήταν ενδεικνυόμενη. 

Ελεγχόμενη πτήση που παρά λίγο αποφεύγει πρό¬ 
σκρουση στο έδαφος. 

Ματαιωθείσες απογειώσεις λόγω κλειστού ή κατειλημ¬ 
μένου διαδρόμου. 

Απογειώσεις από κλειστό ή κατειλημμένο διάδρομο με 
οριακά μικρό διαχωρισμό από εμπόδιο (α). 

Προσγειώσεις ή απόπειρες προσγείωσης σε κλειστό ή 
κατειλημμένο διάδρομο. 

Σημαντική απόκλιση από τις προβλεπόμενες επιδόσεις 
κατά την απογείωση ή το αρχικό στάδιο ανόδου. 

Φωτιές και καπνός στην καμπίνα των επιβατών, στο χώ¬ 
ρο εμπορευμάτωνή φωτιές κινητήρων, ακόμη και όταν τέ¬ 
τοιες φωτιές σβήστηκαν με τη χρήση των πυροσβεστικών 
μέσων. 

Γεγονότα όπου απαιτείται η επείγουσα χρήση οξυγό¬ 
νου από το πλήρωμα διακυβέρνησης. 

Δομικές αστοχίες του α/φους ή αποσπάσεις τμημάτων 
του κινητήρα χωρίς όμως η περίπτωση να κατατάσσεται 
στα ατυχήματα. 

Πολλαπλές δυσλειτουργίες ενός ή περισσοτέρων συ¬ 
στημάτων α/φους, που επηρεάζουν σοβαρά τη λειτουρ¬ 
γία του α/φους. 

Ανικανότητα του πληρώματος διακυβέρνησης να ασκή¬ 
σει τα καθήκοντά του κατά την πτήση. 

Ποσότητα καυσίμου που απαιτεί τη δήλωση εκτάκτου 
ανάγκης από το χειριστή. 

Συμβάντα κατά την απογείωση ή την προσγείωση. Συμ¬ 
βάντα όπως προσγείωση πριν το καθορισμένο σημείο , 
υπέρβαση του τέρματος του διαδρόμου ή πλευρική 
εκτροπή. 

Βλάβες συστημάτων, καιρικά φαινόμενα, λειτουργία 
έξω από τον εγκεκριμένο φάκελο πτήσης ή άλλα περι¬ 
στατικά που θα μπορούσαν να προκαλέσουν δυσκολίες 
στον έλεγχο του α/φους. 

Βλάβες σε περισσότερα από ένα συστήματα σε ένα 
πολλαπλό σύστημα που είναι υποχρεωτικό για την πλοή¬ 
γηση και την αεροναυτιλία. 


ΣΥΜΠΛΗΡΩΜΑ ΣΤΟ ΠΑΡΑΡΤΗΜΑ 13 

1. Το συνημμένο Συμπλήρωμα αντικαθιστά όλα τα 
προηγούμενα συμπληρώματα στο Παράρτημα 13 και πε¬ 
ριλαμβάνει διαφορές που δηλώθηκαν από τα Κράτη Μέ¬ 
λη τις 28 Δεκεμβρίου 1995. 

2. Το Συμπλήρωμα αυτό να μπει στο τέλος του Παραρ¬ 
τήματος 13, Όγδοη Έκδοση. Επιπλέον διαφορές και ανα¬ 
θεωρημένα σχόλια, που ελήφθησαν από τα Συμβαλλόμε¬ 
να Κράτη, θα εκδοθούν κατά διαστήματα ως τροποποιή¬ 
σεις αυτού του Συμπληρώματος. 

ΣΥΜΠΛΗΡΩΜΑ ΣΤΟ ΠΑΡΑΡΤΗΜΑ 13 - ΟΓΔΟΗ ΕΚΔΟΣΗ 

Διαφορές μεταξύ εθνικών κανονισμών και πρακτικών 
των Συμβαλλομένων Κρατών και των αντιστοίχων Διε¬ 
θνών Κανονισμών και Συνιστώμενων Πρακτικών που πε- 
ριέχονται στο Παράρτημα 13, όπως γνωστοποιήθηκαν 
στον ΙΟΑΟ σύμφωνα με το άρθρο 38 της Σύμβασηςτου Σι¬ 
κάγου και την απόφαση του Συμβουλίου της 21ης Νοεμ¬ 
βρίου 1950. 

Διαφοροποίηση της Ελλάδος 

ΚΕΦΑΛΑΙΟ 5 

Παρ. 5.3 Δεν έχει εφαρμογή 

Παρ. 5.3.1 Δεν έχει εφαρμογή. Το ΑΙΡτης Ελλάδος ανα¬ 
φέρει: 

Η περιοχή Έρευνας και Διάσωσης καλύπτει μια περιοχή 
που συμπίπτει με το ΕΙΗ Αθηνών. Σύμφωνα με το Περιφε¬ 
ρειακό Σχέδιο (ΒορίοπαΙ ρΙαπ), που έχει εγκριθεί από το 
Συμβούλιο του ΙΟΑΟ , η Ελλάδα αναγνωρίζεται ως το μό¬ 
νο Κράτος που μπορεί να αναλάβει την ευθύνη για έρευ¬ 
να και διάσωση μέσα στο ΡΙΒ Αθηνών. 

Άρθρο δεύτερο 

Σε περίπτωση διαφορών ανάμεσα στο Αγγλικό και Ελ¬ 
ληνικό κείμενο όπως αυτό παρατίθεται στο άρθρο πρώτο 
της παρούσης, κατισχύει το Αγγλικό πρωτότυπο της εκά- 
στοτε ισχύουσας έκδοσης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 25 Απριλίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ <3Ρ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 

β-ΙΤΙΗΐΙ: ννθ0ΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοοιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ Ιη(6ΙΊΊ6ί 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

6υΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























